text:
Analisis politico
Nel y Evelyne
E situacion den MEP ta keda exigi atencion pasobra e cambionan cu ta bin despues di proximo eleccion ta importante pa nos pais. Nos a yega di enfatiza cu e MEP di awe nunca mas mag bin den gobierno di Aruba pasobra nan actitud a keda mescos cu e tabata den pasado. E mentalidad di e dirigentenan cu tin awe ta mescos of pio di loke e tabata durante 8 aña di gobernacion di MEP.
E rabia cu a keda den mente di e lidernan di e partido aki pa motibo cu pueblo a castiga e mal gobernacion na un manera sumamente fuerte den ultimo eleccion lo tin e consecuencia cu un MEP den gobierno atrobe lo ta feroz. Mirando e desaroyonan den MEP mes ta duna nos e siguranza cu e MEP di awe lo no haya sosten pa por drenta un gobierno nobo. E situacion cu nos a splica siman pasa ta cu siete di e top dieznan representando mas cu mitar di e votonan di MEP no ta ariba lista mas. Un di e sietenan Booshi ta vrij Evelyne intesivamente pa drenta MEP back pasobra e sa cu ariba su mes si e mag bay mes e lo no saca un asiento.
E desaroyo entre Booshi y Evelyne mester worde sigui di cerca. Un di e factornan nobo den MEP cu ta importante ta e kiebra cu ta mustra cu tin entre Nel Oduber y Evelyne Wever Croes. Te poco tempo pasa cada pasa un paar di dia nos tabata tende Nel Oduber comenta den medionan di publicidad ariba e decisionnan cu Evelyne tabata tuma.
Su critica tabata basta pisa pero tabata keda si dentro di lo ta acceptabel pa ambos. Awo si ta parce cu Evelyne a ofende Nel asina pisa cu e a hala atras y nos no ta tende nada mas di dje. E problema aki por bay causa MEP un perdida ainda mas grandi pasobra Nel tabatin mas cu 6000 voto ariba su nomber den ultimo eleccion. Si Nel dicidi cu e no ta di acuerdo cu e liña di Evelyne esaki lo ta catastrofal pa e MEP di Evelyne. E acusacion cu Evelyne a manda pa Nel ta uno sumamente grandi solamente pa Evelyne trata di hustifica un politica puramente oportunista encuanto e molinanan di biento na Urirama y Vader Piet San Nicolas.
Evelyne su posicion tabata cu Nel Oduber lo a usa e situacion di Sanicolas como “proef konijn” cu e molinanan sin tene cuenta cu salud di e habitantenan di e sitio ey. E acusacion aki ta hopi serio y si Evelyne no haci algo den esaki su futuro politico ta bira mas scur cu e ta caba. Un pelea formal entre e ex lider di MEP y e actual lider di MEP ta loke nan falta den e partido aki pa casi desaparece den proximo eleccion.
Evelyne mester di cada pida di ayudo cu e por haya y un confrontacion manera e ta mustra di ta na caminda ta bay ta fatal. E ta mustra si na un manera cla cu no tin ningun coherencia mas den MEP y cada paso cu ta worde tuma ta inspira ariba loke ta mustra oportuno na e momento ey sin tene cuenta cu e consecuencianan cu esaki ta bay tin. Berdad ta cu ta pa hopi aña cu Nel Oduber no ta parti un pan cu famia Croes pero di un of otro manera nan a logra di convence Nel pa laga su sosten pa Booshi Wever cay na fabor di Evelyne.
Na cada accion te poco dia pasa cu Evelyne tabata organiza Nel tabatey ta blaas ariba su fluit pero den e ultimo demostracion Nel no tabata presente. Esaki mientras Evelyne a haci e molinanan di Urirama un issue politico grandi pa su partido. Nel enfaticamente tabata ausente. Awo cu e manera cu Evelyne a ofende Nel por ta cu cosnan ta cambia y Nel ta laga Evelyne pa su cuenta. Sigur ta cu tin sicatriz profundo cerca Nel pa motibo di e pelea mahos cu tabatin pa liderazgo di MEP.
Nel mester a laga su candidato pa lider Booshi Wever cay pa Evelyne por a gara e poder den partido. Nel no por lubida esaki y awo cu Evelyne a ataca Nel frontal e dolor a hincha atrobe. Nos mester tene e desayo aki bon na bista.


c: text/html

text:
Aeropuerto Hato
Aeropuerto Internashonal Hato òf Aeropuerto Hato ta e aeropuerto di Kòrsou ku ta situá na parti nort di e isla, 12 kilometer di Willemstad. E aeropuerto tin servisio pa Norteamérika, Sur Amérika, Oropa i Karibe ku un largura di pista di aterisahe ku ta hasi e aeropuerto number sinku di Karibe.
Aeropuerto Internashonal Hato tabata konosí pa hopi tempu bou di e nòmber ofisial "Dr. Albert Plesman Airport". E aeropuerto a haña su nòmber e tempu ayá di un lugá situá djis serka di e aeropuerto. Durante Di Dos Guera Mundial Aeropuerto Hato tabata un di e aeropuertonan mas importante den e area di Karibe.
E aeropuerto tabata un hub pa Dutch Antilles Expres i Antilliaanse Luchtvaart Maatschappij ku despues a bira Air ALM i su suksesor Dutch Caribbean Airlines te ora DCA a bai bankrut den 2004. Awendia e ta un base pa Insel Air i Divi Divi Air
Kontenido
Lokalidat[editá | editá fuente]
Terminal[editá | editá fuente]
Aeropuerto Hato tabata huza un otro terminal mas chikitu Dr.Albert Plesman Airport. Pero despues di tempu a bin sera su portnan na kuminsamentu di 2006.
Na aña 2006 un terminal nobo a habri ku un kapasidat di 1,6 mion pasahero pa aña, ekipá pa tur tipo di avion. Ku e terminal nobo akí e aeropuerto ta purba mantené su bon reputashon riba tereno di efisiensia, komodidat i seguridat. Banda di esaki e aeropuerto konosé dos terminal di kargo ku un kapasidat di 11.000 tòn.
Kompania aéreo i destino[editá | editá fuente]
Aerolineanan ku ta sirbi Aeropuerto Hato ta bula destinonan prinsipalmente den Karibe i Sur Amérika ku flotanan chikitu te medio grandi. Esunnan ku mas moveshon i ku ta transportá mas pasahero ta entre otro Insel Air, KLM Royal Dutch Airlines, American Airlines i Arkefly i Copa Airlines i Jetblue Airways i Air Berlin
Norteamérika[editá | editá fuente]
- American Airlines (Miami)
- JetBlue Airways (New York) kuminsando den desember
- Insel Air (Miami, Charlotte)
- Air Canada (Montréal–Trudeau)
Sur Amérika[editá | editá fuente]
- Estelar Airlines (Caracas)
- Avianca (Bogotá)
- Avianca/Aerogal (Bogotá)
- Avior Airlines (Caracas, Maracaibo [Venezuela] )
- Insel Air (Las Piedras/Punto Fijo, Paramaribo/Zanderij, Valencia [Venezuela] )
- Surinam Airways (Paramaribo/Zanderij,Port of Spain)
Karibe[editá | editá fuente]
- Divi Divi Air (Kralendijk [Boneiru] )
- EZAir (Kralendijk [Boneiru] )
- Insel Air (Kingston, Kralendijk [Boneiru], Oranjestad [Aruba], Philipsburg [San Martein], Port-au-Prince, San Juan [Puerto Rico], Santo Domingo-Las Américas,La Romanar [Republica Dominicana]
- Surinam Airways (Port of Spain,Paramaribo)
- Insel air Aruba (Georgetown,Aruba,Caracas,(Charter: St.Maarten)
Oropa[editá | editá fuente]
- Arkefly (Amsterdam)
- Blue Panorama Airlines (Milan-Malpensa) temporal
- KLM (Amsterdam)
- Air Berlin (Dusseldorf)
Servisionan temporal[editá | editá fuente]
- Air Canada Toronto
- Sunwing Airlines Toronto
- Wesjet Airlines Toronto
WestJet Airlines Toronto GOL Airliners Sao Paulo,Caracas
Servisionan charter[editá | editá fuente]
- Divi Divi Air
- Insel Air
- Havana, Cuba
- Manaus, Brazil
- Orlando, Merka
- Panamá-stat, Panama
- Punta Cana, Republica Dominicana
- San José, Costa Rica
- EZ Air
- Aruba
Kargo[editá | editá fuente]
- Amerijet International
- Cargolux
- DHL Aero Expreso
- FedEx
- Líneas Aéreas Suramericana
- Lufthansa Cargo
- Martinair Cargo
Infrastruktura i servisio[editá | editá fuente]
Pista di aterisahe[editá | editá fuente]
Aeropuerto Internashonal Hato tin un solo pista di direkshon 11/29 ku un largura di 3.410 meter i 60 meter di hanchura. 3.410 meter ta sufisiente pa por akapará tur tipo di avion den tur tipo di kondishon. Pista 11 tin 2.580 meter disponibel pa aterisá i 3.410 meter pa despehá ku un altura di 8 meter. Pista 29 tin 3.410 meter disponibel pa tantu aterisá komo despehá ku un altura di 9 meter.
Akseso[editá | editá fuente]
Transporte públiko[editá | editá fuente]
Aeropuerto Internashonal Hato tin un konekshon ku sentro di suidat pa medio di konvoi 2A, 2B òf 2C . Konvoi Punda-Hato-Souax ta hiba bo aeropuerto kada ora ku un durashon di kasi un ora. Servisio riba e trayektoria den siman i riba djasabra ta kuminsá for di 06:15 di mainta i ta terminá 10:15 di anochi. Riba djadumingu konvoi ta kore for di 08:15 di mainta te ku 10:15 di anochi. Konvoi 4B Otrobanda-Hato-Souax ta hiba bo aeropuerto kada ora saliendo for di 06:30 di mainta te 10:30 di anochi den siman i riba djasabra so [1] .
Nota[editá | editá fuente]
|

robotstxt: allowed

filter: keep


text:
Archivo di November, 2012
Director Medico di Hospital
ORANJESTAD (AAN): Dr Jaime Falconi, Director Medico di Hospital a papia den conferencia di prensa riba e situacion di Tuberculosis aki na Aruba. Esaki relaciona cu e caso cu a presenta na Colegio Arubano.
Dr. Falconi a splica cu algun tempo nan ta na altura caba di e problema cu Tuberculosis na Aruba y debido atencion a ser duna na dje.
A enfatiza cu e situacion aki a ser treci pa dilanti den un forma cu lo por trece un tiki confusion. Ta pesey cu el a pidi presencia di dos specialista di pulmon Dr. Kock y Dr. Schwengle pa duna prensa mas informacion riba tuberculosis
ORANJESTAD(AAN): Aparentemente no ta tur hende ta cobra fin di luna, y pesey algun anti-social a dicidi na bay regala nan mes un salario.
Tabata Diahuebs algun minuut pasa di 9’or di anochi cuater atracador a drenta Food Center na Brazil, y na tono fuerte a cuminza ta exigi pa placa.
A bay cu un suma di alrededor 1.500 Florin. E atracadornan tabata arma cu arma blanco y tambe un arma di candela.
ORANJESTAD(AAN): Esaki ta e temporada crusero pisa cu a cuminsa. Diahuebs mes por a mira un cantidad di turista moviendo den nos cayanan. Companianan di tour tabata sali bon carga cu cantidad di turista. E tabata un bon siman pa esnan cu a traha duro.
Asina mes tin un preocupacion cu un compania crusero cu ta yega nos isla. Su ruta ta causando problema pa seguridad di nos isla. E barco Horizon di Pulmantur a yega Aruba pa su prome bishita dialuna cu a pasa.
ORANJESTAD(AAN): Aruba a yama bon bini na e barco nobo y prestigioso Breeze, cu a drenta nos waf pa prome biaha.
E barco ta cay bao di e asina yama categoria ‘Fun Ships’ di e linea di Carnival Cruise Lines y a inicia su prome viahenan crucero e aña aki na luna di mei, desde Italia.
Cu un total di 3.700 pasahero y 1.386 tripulante, Carnival Breeze ta un di e cruceronan mas grandi den su linea.
E linea crucero Carnival ta hunga un papel importante den nos industria di crucero pa Aruba, pa aña 2013, nan a proyecta 27 bishita den nos waf di Carnival Breeze, Carnival Freedom y Carnival Victory pa Aruba.
Lo haci otro investigacion riba funcionamento di e sala!
ORANJESTAD (AAN): Diahuebs atardi na Dr Horacio Oduber Hospital tabata tin un conferencia di prensa relaciona cu e asunto di tuberculosis na Colegio Arubano.
Pero banda di esaki, Dr. Jaime Falconi, Director Medico di HOH a duna di conoce cu e conferencia di prensa aki ta den e cuadro di transparencia cu mester existi. Sigur ta importante pa duna informacion di parti di hospital riba loke a sosode algun siman pasa den sala di operacion.
Dr. Falconi a bisa cu Hospital lo haci un investigacion profundo di loke a sosode den sala di operacion y na mesun momento wak e funcionamento di sala di operacion.
ORANJESTAD (AAN): Riba peticion di voorzitter di e comision Sr. Andin Bikker, Arubus a duna un presentacion na e comision di Vaste Staten di Overheids NV’s en Nutsbedrijven.
Esaki tabata en conecion cu e lansamento di e proyecto nobo di Arubus esta Smartcard. Aki a duna un splikacion amplio di con e sistema ta traha, con e ta bayendo y tambe kico ta e ventaha nan cu esaki ta trece cu ne pa Arubus. Esnan cu tabata presente ta Sr. Donny Rasmijn, Sr. Chris Dammers, Sr. Sergio Boekhoudt, Señora Lorna Varlack y tambe Sr. Andin Bikker.
Prome Minister Eman na apertura oficial di Super Food
ORANJESTAD(AAN): E ambiente cu tabata reina dilanti e tienda nobo y moderno di Super Food diahuebs mainta tabata uno di positivismo.
Anima pa Erin Croes di Magic FM director di Super Food Jack Bult y diferente miembro di personal a hiba palabra.
Pero, prome cu esaki algun fundacion a haya un cheque di Super Food pa nan bon trabao pa comunidad y medio ambiente di Aruba.
ORANJESTAD(AAN): Diaranson anochi tabatin un encuentro cu un grupo grandi di representantenan di organizacionnan cu ta traha riba tereno di medicina na Aruba.
Meta di e reunion aki tabata pa discuti y yega na firma un protocol pa ofrece yiunan di tera cu ta studiando medicina den region un oportunidad pa traha aki na Aruba.
Prome Minister Eman a bisa di ta contento cu na final di e reunion a yega na un acuerdo, pasobra ta importante pa crea oportunidad pa nos yiunan di tera worde incorpora den e mundo medico na Aruba.
ORANJESTAD (AAN): Bon noticia! E Solar Panel Kits di NV Elmar a yega Aruba y benta ta progresando. Ya cinco famia a cumpra nan solar panel kit. Elmar ta ripara cu e interes den energia solar a subi considerablemente y hopi hende ta acerca Elmar pa busca mas informacion.
Elmar ta wak futuro den energia solar y lo traha duro pa por brinda Aruba un tremendo producto cu servicio amplio.
Elmar ta bende Solar Panels di marca ASP cu ta produci na Merca. A scoge pa e marca aki pa motibo cu e ta di calidad halto.
E solar panels tin certificacion internacional. Cual un di nan ta garantisa cu e solar panel ta wanta e salpeter cu nos tin na Aruba. E fabrica ta extende un garantia di 25 aña y Elmar lo intermedia encaso cu mester claim e garantia.
Tur hende merece un di dos chens:
ORANJESTAD (AAN) – Den entrevista cu Matutino DIARIO, señor Gregory Koolman, director di Enseñanza pa Empleo,a relata tocante cursonan nobo cu EPE ta bay imparti na aña 2013 y a referi tambe na otro cursonan cu ta andando.
Despues di un pause Enseñanza pa Empleo ta bolbe drenta Instituto Coreccional Aruba (KIA), pa duna les y yuda asina rehabilita e presonan.
Señor Koolman a expresa cu e lesnan aki tambe ta un forma pa relax e detenidonan y claro, pa ora nan sali nan por integra back den comunidad.
Awor EPE ta bay na su mision inicial:
ORANJESTAD (AAN) – Algun siman atras Minister Presidente a señala cu Enseñanza pa Empleo tin un tarea pa haci cu e trahadornan cu a perde nan empleo den e refineria.
Den entrevista cu director di EPE, señor Gregory Koolman, Matutino DIARIO a puntre ta kico e tarea aki ta.
El a menciona con EPE ta bayendo den su mision oficial ya cu el a lanta na 1988 pa prepara e ex-trahadornan di Lago drenta den sector Horeca.
Duna pa antropologo Wayuu, Dr. Weildler Guerra
ORANJESTAD (AAN): Na November 2011, Prome Minister Mike Eman a viaha cu un delegacion di Museo Arqueologico Aruba pa Riohacha, Colombia den cuadro di 25 aña Status Aparte cu e meta pa subraya e origen y historia comparti di e pueblonan di Aruba, Colombia y Venezuela.
E Gerente di Banco de la Republica na Riohacha Dr. Weildler Guerra, kende ta di descendencia Wayuu y antropologo a fungi como un di e anfitrionnan di e delegacion.
El’ a prepara un programa caminda e delegacion di Aruba por a profundiza den historia y tradicion di e comunidad Wayuu y intercambia tocante e similaridad y diferencia cu nos cultura y historia.
Minister Otmar Oduber:
ORANJESTAD (AAN) – Den conferencia di prensa, Minister di Labor, Transporte y Turismo, señor Otmar Oduber, a referi na e sentencia cu Corte a dicta pa señor Eddie Briesen.
Esaki ta cu e ex-minister di Turismo mester bay duna cuenta dilanti di Huez na Januari proximo, tocante un contrato nobo, firma pa alrededor di siete miyon florin cu e grupo Aruba Musical Festival, sin cu e contrato pa e eventonan di 2008 y 2009 a expira ainda.
Minister Oduber a referi na un investigacion tumando lugar door di Central Accountings Dienst y Ministerio Publico, relaciona cu e contrato aki, cu a wordo firma na aña 2008, pa añanan 2010 te 2013 y faltando ainda esun di October 2009, cu Aruba Music Festival.


text:
Pordon ta un acitud sano cu por yuda regula e hormoonnan cu den exceso of pa tempo prolonga ta afecta salud di personanan.
Esaki ta e storia di Claudia. E ta un muhe hopi atento, trahado y excelente amiga. E ta stima mucha y e gusta yudanan siña, ya cu e ta docente. Ya pa un tempo el a sufri un enfermedad hopi dificil, cu a hib’e bishita hopi dokter y e ta sigui luchando pa su bida… E tin cancer.
Su relacion cu hendenan di su edad no ta asina bon manera cu di mucha, ya cu e ta rabia ora cu hendenan ta percibi’e como floho y cu no ta esforsa como e ta haci cu su trabao, cu su lucha den enfermedad, cu limpiesa di su cas ni cu e manera cu e stuur auto den stad.
Claudia tin un mama cu tabata hopi estricto y agresivo cun’e y tristemente e no a pordone ainda.
Respuesta biologico di nos organismo
Un dia, su amiga a splik’e cu nos organismo tin un sistema cu yama endocrene, cu ta controla e hormoonnan cu ta yuda e curpa reacciona na e medio ambiente. Por ehempel, adrenalina, cu ora nos ricibi un susto, e adernan ta yena di e substancia aki aumentando e ritmo cardiaco cu ta prepara e curpa pa sali core of pa defende su mes den un caso di agresion.
Tin hopi hormoon cu ta funciona pa loke ta e estimulonan di medio ambiente, por ehempel, tin uno cu yama melatonina cu ta cuminsa na produci ora cu e wowo ta stop di percibi luz y ta yuda concilia soño.
Tambe tin otronan cu ta actua como respuesta na stress, en especial cortisol; e ta un substancia bon pa e organismo pero ora cu e nivel di stress aumenta y ta mantene e nivel aki pa un periodo largo di tempo, e ora ey e cortisol ta cuminsa distrui e neuronanan, pa loke e persona ta cuminsa lubida cos, tin temblamento, cabey ta cay, ta sali hopi mancha blanco riba e cuero, entre otro sintomanan.
Cu rabia, frustracion y rencor ta libera un cocktail di hormoon cu ta bay perhudicando e salud di tal manera cu e ta caba teniendo enfermedadnan hopi dificil di sana. Claudia no tabata sa esey y spanta el a puntra e solucion na su cancer.
Di berdad, e solucion ta desconoci na su enfermedad pasobra ademas ta existi un predisposicion genetico na cierto enfermedadnan cu combina cu e contexto cu ta faborece y e actitud di e persona, ta caba na desaroya.
Loke e amiga por a comparti cu Claudia ta, cu pordon ta un actitud sano cu ta yuda regula hormoon cu en exceso of pa un tempo prolonga ta afecta e salud di personanan.
A continuacion nos ta presenta algun pregunta di reflexion pa bo haya sa con tanto bo por pordona.
Tin personanan cu bo a haci daño y cu ainda bo ta rabia cun’e?
Tin personanan cu bo no a pordona pasobra boso no a acerca pa regla cosnan?
Bo a bisa den algun occasion frasenan manera: “Mi ta pordona, pero e biba bon leu”; “por pordona, ero no ta lubida,” “cosnan nunca lo ta igual”?
Bo ta sufri di algun problema den e aparato digestivo of dolornan frecuente di cabes, decaimento corporal, insomnio of dificultadnan cu soño?
Bo tin cambionan brusco den bo estado di animo?
Bo tin mal recuerdo cu hopi biaha ta bin den bo mente?
Bo ta spera e momento di vengansa?
Bo tin miedo di wordo lastima?
Bo a bisa frasenan manera “Mi no tin cabey na lenga,” “pa nan no bin molestiami”, “bo ta bay paga p’e?”
Bo tin resentimentonan warda contra bo mama of bo tata of cu un otro hende?
Bo ta sinti bo mes culpabel pa bo debilidadnan?
Bo a bisa of pensa cu bo ta un persona orguyoso, arogante?
Si bo contesta afirmativamente na cualkier di e perguntanan aki… cuidao… bo falta pordona.
“Pordona ta ta un regalo cu nos ta ofrece na es cu ta ofende nos, of mira for di e otro banda, ta un regalo cu nos ta ricibi for di un hende na esun cu ta ofende nos.”
Pordona ta sigui cu un relacion di amistad y harmonia, evitando rencor, deseo di vengansa, stop di ignora.
Resumiendo:
1. Stima
2. Pordona
3. Pidi pordon pa e multiple picanan cu bo tin y si nan pasa 490, e ora bo ta cuminsa cu e punto anterior.
4. Ofrece limosna y drecha cada daño haci (esey nos ta yama enmienda)
5. Sigui stima.


text:
WWW.ARUBAWE.COM
1,50
DIARANSON 29 JANUARI , 2014
DIARANSON 29 JANUARI , 2014
TATA DI NEYMAR A ADMITI COMISION DI 40 MIYON
DE LA SALLESTRAAT 41 A TEL: 5881500 FAX 5824937
Florin
P21
arubawe2012@gmail.com
ARUBA AIRPORT AUTHORITY CONTENTO CU SOUTHWEST
Entrante dia 1 di juli 2014, Aruba lo cera conoci cu un aerolinea nobo, Southwest Airlines, cu despues di a adkiri AirTran, awor lo cuminsa haci vuelonan internacional tambe. Prome cu esey nan tabata conoci solamente pa vuelonan domestico den Merca so. Nan yegada pa Aruba lo percura pa 4 vuelo adicional, mas 638 capacidad di asiento extra for di 3 destinacion.
Aruba Airport Authority ta masha contento di por yama nan bon bini dentro di poco riba nos isla, uzando nan avionnan nobo A737-700 di 143 stoel, cu ta nifica 6 stoel mas riba cada vuelo compara cu AirTran. Ta bon pa enfatisa cu AirTran/ Southwest a cuminsa nan operacionnan na Aruba dia 19 di december 2009. AirTran ta representa 11% di participacion den e mercado di Merca pa Aruba pa un total di alrededor di 64,000 pasahero pa aña.
DIARANSON 29 JANUARI , 2014
6
Polis di Trafico y CEA riba caya cu aparato pa ‘swipe’ Ministerio Publico a adkeri recientemente cuatro aparato di swipe portatil y a duna esakinan na Cuerpo Policial di Aruba (KPA) y Cuerpo Especial Aruba (CEA). Tanto Polis como CEA a haya cada uno dos aparato di swipe. KPA lo usa un di e aparatonan aki den trafico, loke kier meen cu e persona cu wordo para riba caminda pa Polis y haya un boet pa motibo cu el a comete un infraccion di trafico, lo por swipe mes ora cu su carchi di banco pa paga e boet aki. E otro aparato lo wordo poni na Warda di Noord y ta vooral pa facilita turistanan pa paga e transaccionnan cu nan haya.
CEA lo usa e aparatonan di swipe ora di tratamiento di casonan di trafico (verkeerszitting) na Corte y e accionnan di cobramento di boet atrasa. Te awor no tabata posible pa personanan cu wordo condena pa huez di trafico pa paga un boet, paga e boet aki despues di e tratamiento den Corte. Cu e aparato di swipe nobo, e boet por wordo paga mes ora cerca CEA na Corte. Banda di esey CEA lo carga entrante dialuna 27 di januari 2014, e aparato di swipe durante e accionnan di cobramento di boet atrasa. Ora hende tin boet habri y keda sin paga, hasta despues di un waarschuwing, anto CEA ta yega te na su cas pa cobra e placa aki.
Placa cu turistanan ta laga atras
A aumenta cu 5.26% den prome tres kwartaal di 2013 Banco Central a presenta cifranan di e prome dos kwartaalnan y e tres kwartaalnan di 2013 pa loke ta trata ‘tourism receipts’, es decir e placa cu turistanan ta laga atras den nos economia. Minister Otmar Oduber ta sumamente contento di por a mira un crecemento positivo riba e crecemento cu nos a conoce comparando 2011 cu 2012 y cu ta ilustra tambe cu nos isla no solamente a crece den cantidad di bishitante, pero tambe den cantidad di placa cu e turistanan ta laga atras. Si compara e cifranan di e prome dos kwartaalnan di 2011 y 2012 por mira un crecemento di 2.93% y pa e mesun periodo comparando 2012 cu 2013 por ripara un crecemento di 6%. Si inclui e di tres kwartaal tambe por mira un crecemento significativo comparando 2011 cu 2012 y 2012 cu 2013 di 3.17% y 5.25% respectivamente. Minister di Turismo ta gradici y felicita tur e stakeholders cu a haci di e resultado aki uno exitoso pa nos isla, pa nos economia y pa nos hendenan. El a bisa cu ta trata aki di un trabou en conhunto, un trabou y un logro cu solamente por a wordo logra danki e bon relacionnan y cooperacion entre tur actor den e ramo, pero tambe en special na cada un di esunnan cu ta labora den e industria cu ta haci cu nos isla ta un di e miho y mas gusta den e region. Pa e aña aki lo sigui traha fuertemente pa mantene e posicion privilegia cu nos isla tin y lo sigui enfoca riba calidad pa asina e placa cu nos turistanan ta laga atras por aumenta. Den e cuadro ey no solamente lo continua cu e trabounan pa mehora Producto Aruba cu a bin ta tumando luga caba, pero lo bay mas leu y enfoca riba haci di San Nicolas e di dos capital turistico di nos isla, e luga caminda nos bishitantenan por haya loke awendia nan ta buscando mas y mas, esta cultura, historia y herencia di nos dushi Aruba. TOURISM
2
RECEIPTS
0
1
1 2 0 1 2 2 0 1 2 2 vs 2011
0
1
3 2013 vs 2012
Kwartaal 1 y 2 1 2 7 2 . 4 1 3 0 9 . 8 + 2 . 9 3 % 1 3 9 9 0 . 1 + Kwartaal
6
%
1,2,3 1 8 2 7 . 8 1 8 8 5 . 9 + 3 . 1 7 % 1 9 8 5 . 1 + 5 . 2 6 %
Si e keda nenga pa paga e placa, CEA lo hibe KIA pa e sinta su dianan di detencion (vervangende hechtenis). Pa facilita e personanan aki pa paga nan boet, CEA lo carga e aparato di swipe di awor pa dilanti, pa hende paga cu nan carchi di banco y evita di e manera aki pa CEA mester hiba nan KIA. E accionnan di cobramento di boet atrasa ta sigui sin stop y Ministerio Publico ta haci un biaha un yamada urgente na tur esnan cu tin boetnan cu
ainda mester wordo paga, pa no warda te cu CEA ta para dilanti porta di cas, pero pa pasa bin paga.
Caha di Ministerio Publico ta habri tur dia den siman di 8.00 pa 11.30’or di mainta y di 1.00 te 3.30’or di atardi.
WWW TRAGEDIA
Atracador a muri tragicamente durante intento di atraco
Ta hopi importante pa nos tin bo informacionnan corecto. Yena e formulario cu ta obtenibel na ELMAR of riba www.elmar.aw
CELEBRANDO 33 AÑA CU PUEBLO Aña 36 ▪ No. 9914 • 1,50 Florin
Mas vuelo cu mas capacidad di asiento pa Aruba
DIARANZON 29 JANUARI 2014
AVIACION
Avioneta cu 3 persona abordo a cay den lama na St. Maarten
Aruba Airport Authority contento cu Southwest lo bula pa nos isla
20 mucha nombra como agente special di investigacion
ORANJESTAD (AAN): Informacion ricibi ayera for di St. Maarten a indica cu dialuna atardi alrededor di 5’or alarma grandi a wordo bati na Airport di Grand Case cu ta situa na e banda Frances di St. Maarten pa un avion cu a confronta problema. tur dos motor a stop di funciona y el a baha den lama. Den e edicion aki por lesa di e caso aki y riba e foto por mira e tres personanan cu tabata abordo y cu a wordo rescata pa Sea Rescue di e isla.
INVESTIGACION
Departamento di Impuesto a cuminsa cu control di bukinan di Supermercadonan SOCIAL
Sra. Anky Vrolijk: OANJESTAD(AAN)-- Cumpliendo excelente cu nan encargo di investiga historia di nan famia y aspectonan di herencia cultural di Aruba, 20 mucha a wordo nombra como Agente Special durante e apertura di e exposicion unico :XPO 1880 na Museo Historico . Di e logro aki por lesa awe.
Guardacosta a rescata boto Rhiza
ORANJESTAD(AAN)-- Guardacosta hulandes pa Caribe, for di Corsou a sali cu un Super RHIB pa rescata un boto den cual tabata tin 4 persona y cu tabata drief cu coriente di lama direccion di barancanan pariba di Aruba. Nan a yega na ora pa cumpli cu nan tarea y lastra e boto rumbo pa Rogersbeach. Por lesa di esaki awe.
Ta papiando cu gruponan, hobennan y grandinan den bario riba MFA
PAGINA 12
DIARIO
DIARANZON 29 JANUARI 2014
Aruba a capa atencion den prensa Mericano cu anuncio di Southwest Aruba Tourism Authority orguyoso cu Southwest a scoge Aruba
ORANJESTAD (AAN): Southwest Airlines y AirTran ta uniendo y awendia ta expandiendo nan servicionan. Aunke AirTran tabata bula destinacionnan internacional caba den Caribe y pa Mexico, Southwest a dicidi cu na juli 2014 e aerolinea lo cuminsa cu vuelonan internacional y asina ta inicia e proceso di tuma over e vuelonan di AirTran y integra esaki completamente den Southwest. E aerolinea Mericano cu ta para fuerte localmente, recientemente a anuncia cu ehecutivonan a scoge Aruba pa ta entre e prome destinacionnan internacional.. E noticia aki a worde bon ricibi y publica caba den diferente medio di comunicacion importante na Merca, manera Chicago Tribune y USA Today, pero tambe a pasa na CNN. “Nos ta masha contento di por añadi un linea asina conoci y uza na Merca. Un linea stabiel, fuerte y cu un clientela masha fiel mes, un clientela cu lo sigui nan. Pa nos ta importante pa por conta cu mas asiento, specialmente pa mercadonan cu por yuda Aruba den su esfuersonan pa incrementa e cantidad pero mas bien e calidad di e bishitante. Den e contexto aki ATA no ta enfoca solamente den e parti Noordoost di Merca, pero tambe e parti di “MidWest” y “West” di e pais. Regionnan manera e dos ultimo nan menciona ta bon sirbi door di AirTran y lo ta miho sirbi door di Southwest desde Juli, mirando e ampliacion di vuelonan tambe cu a anuncia ayera (for di 11 pa 15 vuelo semanal). E dos regionnan aki (“Midwest” y “West”) a representa 20% di total di bishitantenan di Merca den aña 2013 y tur dos a mira un crecemento den e aña tras di lomba. Cu e anuncio clave di Southwest ATA ta premira cu lo sigui mira un aumento den e dos regionnan aki. Southwest ta conoci pa su calidad di servicio, pa su eficiencia den operacion y pa su tarifanan competitivo”, asina Ronella Tjin Asjoe-Croes, CEO di Aruba Tourism Authority a sigura. “Nos isla a conta cu un crecemento aña pasa y cu e tipo di anuncionan asina den cual nos lo por conta cu mas airlift, sin duda lo aporta pa nos por mantene nos nivel di crecemento e aña aki atrobe, dirigiendo nos mes riba e mercadonan adecua cu e perfil di bishitantenan desea!”. Por spera tres anuncio
importante di Southwest durante 2014; e prome a tuma luga dialuna mainta, ora cu Southwest a anuncia na medionan cu su tres prome destinacionnan internacional lo ta Aruba, Jamaica y Bahamas. E di dos anuncio lo ta na momento cu e integracion completo di AirTran keda completa y e di tres anuncio importante lo mester bira e expansion di su servicionan den Merca mes. E vuelonan cu Southwest lo cuminsa bula pa y for di Aruba nonstop ta: Aruba-Atlanta, Aruba-Baltimore/Washington y Aruba-Orlando; e servicionan aki ta cuminsa riba dia 1 di juli. E experiencia di bon rendimento y di bon relacion di trabao di AirTran cu Aruba, a contribui sigur na e decision aki di Southwest y Aruba Tourism Authority (ATA) y nan partnernan den turismo ta hopi contento cu ta inclui Aruba den e plannan di e aerolinea aki pa futuro. De facto nos por ta orguyoso cu Aruba ta un destinacion hopi atractivo pa aerolineanan, ambos e “legacy
carriers” nan y companianan manera JetBlue ta experencia bon rendimento y de facto no ta diferencia mucho di prijs pa bishita Aruba. Claro cu ambos Aruba conhuntamente cu e airline partner ta keda semper vigila e resultadonan y ta tuma accion unda y ora mester. Henter aña ATA ta fomenta nan relacion cu e diferente aerolinea nan cu ta bula pa Aruba y ta sigui traha riba expansion di vuelonan pa nos isla. “Asina tambe nos tabata y ta den contacto directo cu Southwest pa un par di aña caba, manteniendo locual nos tin na asiento , pero tambe papiando di posibel expansion y introduccion di mas vuelo unda cu esaki ta posibel y unda cu esaki ta relevante,” di acuerdo cu Ronella Tjin Asjoe-Croes di Oficina di Turismo di Aruba.
ATA ta traha cu entusiasmo y dedicacion pa loke ta e area di mercadeo y promocion, uniendo forsa cu e aerolinea nan pa logra e resultadonan maximo den interes di e industria di turismo di Aruba. Na momento cu Southwest a haci e anuncio dialuna mainta e nomber di Aruba a “pop up” riba diferente website di noticia general y medionan spe-
cialisa den e industria di biahe y turismo en relacion cu e vuelonan nobo aki. Esaki sigur ta yuda cu e promocion di e vuelonan internacionalmente. ATA ta masha gradicido na socionan clave cu cual e ta traha di cerca riba e parti di aviacion esta Ministerio di Turismo, AAA, AHATA y e comision di airlift cu ta inclui Departamento di Aviacion Civil tambe.
DIARANZON 29 JANUARI 2014
PAGINA 3
DIARIO
Mas vuelo cu mas capacidad di asiento pa Aruba Aruba Airport Authority contento cu Southwest lo bula
ORANJESTAD (AAN): Manera DIARIO a trece dilanti caba, entrante dia 1 di juli 2014, Aruba lo cera conoci cu un aerolinea nobo, Southwest Airlines, cu despues di a adkiri AirTran, awor lo cuminsa haci vuelonan internacional tambe. Prome cu esey nan tabata conoci solamente pa vuelonan domestico den Merca so. Nan yegada pa Aruba lo percura pa 4 vuelo adicional, mas 638 capacidad di asiento extra for di 3 destinacion. Aruba Airport Authority ta masha contento di por yama nan bon bini dentro di poco riba nos isla, uzando nan avionnan nobo A737-700 di 143 stoel, cu ta nifica 6 stoel mas riba cada vuelo compara cu AirTran. Ta bon pa enfatisa cu AirTran/ Southwest a cuminsa nan operacionnan na Aruba dia 19 di december 2009. AirTran ta representa 11% di participacion den e mercado di Merca pa Aruba pa un total di alrededor di 64,000 pasahero pa aña. Na aña 2011, Southwest Airlines a adkiri AirTran Air-
ways. Desde e momento ey, a cuminsa traha duro pa integra e dos aerolinea nan aki pa brinda vuelonan di excelencia y continuo pa nan clientenan. Mientras cu di un banda e aerolinea ta mantene su Servicio na Cliente como su prioridad den negoshi, a opta pa añadi mas destinacion na nan mapa di ruta combina y asina traha incansablemente pa refina nan modelo di haci negoshi. E intencion ta pa pronto
Lo tin controlnan den diferente sectornan e aña aki
Departamento di Impuesto a cuminsa cu control di bukinan di Supermercadonan O R A N J E S TA D (AAN): Departamento di Impuesto ta haci diferente control di bukinan den sectornan di negoshi. Den cuadro di esaki a cuminsa siman pasa cu control di supermercadonan. Esaki ta ensera cu den e proximo dianan diferente supermercadonan lo haya bishita di controladornan di Departamento di Impuesto. E control aki ta pa controla si e negociante a cumpli y ta cumpliendo cu su deber di paga impuesto na ora y completo. Si esaki no ta e caso e ora e control por resulta den aanslagnan pa coregi esaki cu boet. Tambe negoshinan cu tin di haci cu e supermercadonan lo por ricibi bishita pa asina haya informacion di e sector di negoshi aki.
Departamento di Impuesto lo haci diferente control den diferente sectornan di negoshi na Aruba e aña aki. Nan ta pidi tur negociante pa sea conciente y haci nan declaracionnan pendiente mas liher posibel y tambe paga nan impuestonan corespondiente na ora y completo. Esaki tambe ta pa evita boet cu lo por haci mas dificil pa por cumpli cu debernan di impuesto.
comberti e dos aerolinea nan den un solo red di vuelo, cu opcion pa pasaheronan cumpra ticket via un solo iterinario, sistema di reservacion y programa di lealtad. Ora pone AirTran y Southwest banda di otro, hunto nan ta sirbi no menos cu 97 destinacion den Merca, Mexico y Caribe. Si plannan sigui mescos, na final di aña 2014 e dos aerolinea nan lo integra den un.
Southwest Airlines a anuncia su plannan e siman aki pa lansa su prome vuelonan internacional riba 1 di juli 2014. Nan lo tin vuelonan diario for di Atlanta pa Aruba, e mesun ruta cu awor Delta Airlines ta bulando. Tambe lo tin vuelo diario for di Baltimore pa Washington pa Aruba. A anuncia vuelonan semanal for di Orlando, Florida pa Aruba, cu tambe ta haci nan e unico operador di e ruta aki. Jo-Anne Arends, hefe di e departamento di “Airline Marketing” pa Aruba Airport Authority a sigura cu ta debi na e relacion estrecho cu nan tin cu e aerolinea nan, cu nos aeropuerto por sigui desaroya oportunidadnan di negoshi nobo cu cada un di nan. E acercamento proactivo di e departamento di mercadeo di aerolineanan, sin duda ta duna un empuhe pa atrae aerolineanan nobo pa nos aeropuerto. “Nos aeropuerto ta conoci pa su paketenan di incentivo na aerolineanan, ta atende cada un segun nan necesidadnan, constantemente ta mehorando su facilidadnan, ta conta cu pre-clear-
ance pa vuelonan pa Merca, tin un terminal relativamente nobo y ta pusha pa ta mas sostenibel. Esaki ta haci nos diferente di otronan y ta atrae aerolineanan pa nos aeropuerto”, segun JoAnne Arends a splica cu un sonrisa di satisfaccion riba su cara. Peter Steinmetz, CEO di Aruba Airport Authority di otro banda a splica cu: “Pa nos aeropuerto, mas vuelo semper ta nifica bon noticia, mescos mas destinacion y specialmente mas airservice pa nos isla. E logronan aki sinembargo no ta bin sin mas, pero ta debi na e vision cu Aruba Airport Authority N.V. ta hibando pa desaroyo rutanan nobo, explora aerolinea nan nobo y amplia e posibilidad pa pasaheronan por yega nos isla mas facil, mas lihe y na tarifanan mas combiniente”. Nos isla por ta orguyoso di nos aeropuerto, cu a gana un cantidad di premio internacional, specialmente pa su acercamento unico, moderno y special pa atrae aerolineanan nobo pa nos isla como destinacion turistico.
Guardacosta a bay yuda rescata boto Rizha
ORANJESTAD (AAN): Tabata Diasabra merdia 12:30’or, cu Guardacosta Hulandes pa Caribe a haya informe cu un boto tin problema cu motor na e parti pariba di costa di Aruba. Mesora e Super-RHIB for di Curacao a sali pa bay check e alarma aki. Ora cu a bay investiga, a haya sa cu ta trata di e boto di motor “Rizha”. Nan a confronta problema cu motor, y e coriente di lama y ola bruto tabata menaza di lage bay dal contra baranca di costa di Aruba. Tabatin cuatro persona abordo. Cu e yudanza rapido di Guardacosta, nan a pone cabuya y a cuminza lastra Rhiza, y a hibe rumbo pa Rodgers Beach den Colony. Aki e tripulantenan a yega sano y salvo na tera.
DIARANZON 29 JANUARI 2014
PAGINA 39
DIARIO
Minister ta bishita Scolnan den bario di Brazil ORANJESTAD (AAN): Recientemente Minister Michelle Hooyboer-Winklaar a bishita e muchanan na Caiquetio School na Brazil. Aki a ricibi e mandatario cu un show masha bunita mes pre-
senta pa e muchanan cu ta bishita e school aki. E tema tabata Nos Libertador Betico F. Croes. Cu un playback show y baile nan a zorg di trece dilanti tur loke nan sa di e persona aki cu ta hopi
importante pa historia di nos isla Aruba. E mandatario a haya un oportunidad di bishita tur klas, y tambe pa reuni cu cabesante di e school pa asina scucha direct di esnan cu ta opera e school, kico nan
preocupacionnan y deseonan ta. Despues a sigui pa scol Preparatorio Tarcicius, un kleuterschool situa den curason di Brazil. Un scol bastante nobo, masha bunita mes cu klasnan cu alumnonan hopi anima. Na entrada a canta e himno di nan school pa e mandatario. Cu hopi energia y uzando nan man y pianan nan a sigura cu Minister lo no lubida nan himno. Por ultimo a pasa bishita St. Michael Basisschool, unda cu e muchanan a probecha e bishita aki y lansa yen di pregunta na e mandatario. Cosnan sigur cu ya caba ta riba e lista di prioridad di e manda-
tario. “Mi no por expresa con feliz e ta haci mi di por mira den cada bishita e animo cu e maestro y e studiantenan tin. Ta sumamente bunita, y sigur un honor, pa mira cu hopi preparacion ta bay na ricibi e bishita. Tur pintura, cada flor, cada carta cu mi ta ricibi ta worde admira y sigur lo mi cuida hopi bon. Mi ta realisa cu nan ta aprecia hopi cu mi ta tuma e tempo, banda di tur otro trabao cu tin, pa pasa bishita cada scol.” Otro siman e bishitanan lo sigui den e bario di Brazil, Savaneta, Pos Chikito, Sta. Cruz y asina aki yega e otro distrito nan.
Parlamentario Marlon Sneek ta informa:
Carnival Cruise Lines cu mas bishita pa Aruba Aruba ta bay conta cu 60mil turista mas procedente di barco crucero ! ORANJESTAD (AAN): Según Parlamentario Marlon Sneek, informacionnan cu el a ricibi ta cu mustra cu den siman tras di lomba, minister di turismo tabata tin un reunion cu alto ehecutivionan di Carnival Cruis Lines, kendenan a duna minister e grato noticia, cu lo bay hasi uso di barconan mas grandi, pa nan tripnan pa Aruba, tambe nan lo incrementa e bisitanan cu 14 barco extra, cual lo hasi cu Aruba lo bay ricibi un cantidad total di 44 barco pa loke ta e aña 2014 aki. Desde aña 2010 cu gobi-
erno “gabinete Mike Eman I” a bin ta drecha e relacionnan, cu Carnival Cruise Lines, Aruba a cuminsa saca probecho di e bon relacionnan aki, nos a mira e regreso di e linia di barco di Carnival Cruise Lines bek na Aruba, y nos por a nota un crecimento substansial, pa loke ta e turista cu ta yega nos isla cu barco crucero. Ainda ta fresco den nos memoria cu den e “off season” di 2013 e mesun Carnaval Cruise Line aki, a zorg pa 144000 turista crucero extra pa Aruba. Retribuiendo
esaki na e bon inversionnan, cu a wordo hasi pa loke ta nos centro di ciudad. Na momento cu ariba tur destinacion ventananan tabata baha, pa e destinacion Aruba, esakinan tabata subi, e aporte aki a pone cu nos país, a conoce un bon temporada, pa loke ta e bishita nan di barco crusero. Aña pasa nos mester remarca, cu e mundo crucero a conoce un aumento total, di 18 %. Mirando e anuncio aki, nos por bisa cu nos a cuminsa cu un bon pia.
PAGINA 6
DIARIO
DIARANZON 29 JANUARI 2014
Vuelonan di Soutwesth lo trece un total di 4 vuelo mas y 638 asiento adicional pa nos isla
O R A N J E TA D ( A A N ) - Diamars Myrna Jansen como representante di Minister Otmar Oduber, JoAnne Arends, Head Airline Marketing di AAA y Ronella Tjin Asjoe-Croes tabatin un encuentro cu prensa pa papia riba e bon noticia cu Southwest lo cuminsa bula pa Aruba entrante juli 2014. Di e forma aki Aruba ta bira un di e promer paisnan pa cual Southwest ta cuminsa bula riba nivel internacional. Myrna Jansen, kende a papia na nomber di Minister Otmar Oduber a gradici tur e partnernan cu a haci e logro aki posibel, manera ta ATA, AHATA, AAA y Airlift Committee. Dunando un splicacion di e desaroyo positivo aki, Sra. Jansen a indica cu na 2009 Minister Oduber hunto cu un delegacion di ATA, AHATA y AAA a biaha y bishita Southwest. E mandatario tabata convenci for di e tempo ey cu Southwest mester bira parti di e portfolio di aerolineanan cu ta bishita Aruba. Esaki mirando cu nos isla ta wordo bishita dor di e companianan di mas grandi y tabata falta Soutwest, cual ta esun di mas grandi di low cost carriers cu semper tabata den un bon posicion financieramente tambe. E tempo ey ya caba AirTran tabata bulando pa Aruba den un forma limita y despues di e negociacionnan di e tempo ey, e aerolinea aki a incrementa su vuelonan pa Aruba. Ministerio di Turismo, AAA y ATA a keda semper den contacto cu Southwest pa purba convencenan pa bin Aruba, lo cual awor a bira un realidad. Southwest ta cuminsa bula
pa Aruba cuminsando na juli y lo tin un total di 15 vuelo semanal, 4 mas di e cantidad di vuelonan cu nos tin na e momentonan aki cu AirTran cu ta un subsidiario di Southwest. Myrna Jansen ta splica cu conta cu Southwest den nos portfolio di aerolinea ta contribui na eleva e producto turistico y tambe ta spera cu e calidad di turismo sigui aumenta, algo cu ta parti di maneho di Ministerio di Turismo. Jo-Anne Arends di AAA a indica cu nan ta sumamente contento y satisfecho pa cu e crecemento aki di 11 pa
15 vuelo semanal, es decir un total di 4 vuelo adicional. E cambionan ta bira e siguientenan: Orlando ta pasa di dos vuelo pa un vuelo pa siman, Atlanta ta pasa di cuatro vuelo pa siman pa vuelonan diario y Baltimore ta pasa di cinco vuelo pa siman pa vuelonan diario. Ta trata aki di un total di 638 stul adicional pa siman pa Aruba. Jo-Anne Arends ta bisa cu AirTran durante 4 aña tabata un partner hopi fuerte cu un market share di casi 11% y a sa di transporta 64 mil pasahero pa aña. El a bisa tambe cu den luna di februari nan lo reuni cu Southwest/ AirTran y cu no ta descarta mas expansion pa e añanan cu ta bin, ademas di gatewaynan nobo pa Aruba. El a gradici Ministerio di Turismo y ATA pa e teamwork y tur e sosten durante añanan pa loke ta trata e negociacion cu Southwest. Ronella Tjin Asjoe-Croes a duna di conoce cu Southwest/ AirTran a pasa den un merge
y diferente cambionan y Southwest a dicidi cu desde awor en adelanta bula bou di e brand Southwest mientras cu AirTran lo tin su cambionan tambe y poco poco lo ta saliendo for di mercado. E noticia aki a wordo notifica na ATA dos siman pasa ora nan a reuni cu delegadonan di e compania. CEO di ATA ta indica cu ta un honor y satisfaccion pa Aruba wordo elegi como un di e promer rutanan internacional pa e compania aki cu ta hopi fuerte domesticamente na Merca. Tur e coneccionnan cu nan tin na Merca sigur lo beneficia Aruba grandemente. Bayendo den mas detaye,
Ronella Tjin Asjoe a bisa cu e rutanan existente y cu lo wordo expandi na juli a yuda Aruba den e resultado pa cu e region West/ Mid West entre otro, cual ta regionnan cu a mustra crecemento aña pasa y ta trata di un representacion di mas o menos 20% di lo cual nos isla ta atrae for di mercado Mericano. E adelanto aki por contribui na un diversificacion di nos mercado turistico den Merca mes caminda cu lo por atrae por ehempel un region este cu ta conta cu un poblacion hopi afluente y cu por representa e calidad di bishitante cu nos kier mira mas y mas na nos isla.


text:
Estadonan Uni di Merka
Estadonan Uni di Merka ta un país ku ta keda na kontinente Nort Amérika. E nòmber ofisial di e país ta United States of America. E kapitál di Merka ta Washington D.C.. E siudat mas grandi di Merka ta New York City. E pais ta situá kasi kompleto den Nort Amerika, kaminda su kwarenti ocho estadonan kontinuoso anto Washington D.C ta keda, entre e Oceano Atlantiko anto e Oceano Pasífiko, e ta grèns na Canada na parti nòrt i Mexico na parti suit. E estado di Alaska ta den e huki nòrt-wèst di e kontinente, ku Canada na parti oost anto Rusia na parti wèst over di e Straat van Bering. E estado di Hawaii ta un arkipielago mei-mei di Oceano Pasífiko. E pais tambe ta posesá varios teritorio den Caribe anto Oceano Pasífiko.
Na 9.83 mion km2 anto ku 310 mion hende, Estadonan Uni di Merka ta e di tres of di kwater pais mas grandi anto e di tres na area anto poblashon huntu. E ta un di e paisnan mas diversifika i multikultural, ku ta e produkto di immigrashon na gran escala for di hopi otro pais. E ekonomia di E.U. ta e ekonomia nashonal mas grandi na mundu, ku un GDP estima di $14.3 tríon.
Indigeno di origen Aziatiko a habitá lokual ku aworaki ta e vasteland du Estadonan Uni di Merka pa miles di aña. E poblashon nativo merikano aki a wordu redusi dor di malesanan e gueranan despues di kontakto oropeo. Estadonan Uni a wordu formá dor di diestres kolonianan Britaniko ku tabata keda na e kosta atlantik. Riba 4 di Juli, 1776, nan a traha e Deklarashon di Independensia, ku a proklama nan derecho di determinashon anto nan establesementu di un union köpera. E estadonan rebelioso a bati e Emperio Britaniko den e Revoloshon Merikano, e prome guera kolonial di independensia ku tabatatin sukses. E konstitushon di awendia a wordu adopta na 17 di september 1787; su ratifikashon e siguiente aña a traha e Estadonan Uni den un republika ku un gobiernu fuerte sentral. E billeta di derechonan (Bill of Rights), komprimí di dies ammandamentonan konstitushonal garantiendo hopi derechonan fundamental anto libertadnan, a wordu ratifika na 1791.
Den e siglo 19, Estadonan Uni a haña tereno di Fransia, Spaña, Reino Uni, Rusia anto a anexa e republika di Texas i e republika di Hawaii. Disputanan entre e parti sur agrikultural i e parti nort industrial over di estadonan su mes derechonan anto e expanshon di e institushon di Sklabitut a proboka e Guera sivil Merikano di e añanan 1860'. E parti nort a gana anto a preveni un split permanente di e pais anto a kaba ku sklabitut legal na E.U.. Pa di e añanan 1870', e ekonomia nashonal tabata esun mas grandi na mundu. E guera Spaño-Merikano anto e Prome Guera Mundial a konfrimá e pais su status manera un poder militar. E la emergi for di e Di Dos Guera Mundial manera e prome pais ku Arma Nuklear anto un miembro permanente di Nashonan Uni su konsul di seguridat. E final di e Guera Friu anto e disulushon di e Union Sovietiko a laga Estadonan Uni komo e uniko superpoder keda na mundu. E pais ta akunta pa 40% di mundu su gastamentu militar anto ta e lider ekonomikamente, politikamente anto kulturalmente di mundu.
Kontenido
- 1 Etmologia
- 2 Geografia, klima, anto medio ambiente
- 3 Historia
- 4 Politiko i Gobiernu
- 5 Divishonan politiko
- 6 Relashon internashonal i militar
- 7 Demografikonan
- 8 Kultura
Etmologia[editá | editá fuente]
Na 1507, kartografo Aleman Martin Waldseemüller a produsi un mapa di mundu kaminda riba dje e la yama e ternan di e hemisferio west "America" na e explorado i kartografo italiano Amerigo Vespucci. E kolonianan formal di Gran Bretania a husa e nomber ei prome riba e deklarashon di independiensia. E nomber Merka ta un forma kortiko di e nomber ei.
Geografia, klima, anto medio ambiente[editá | editá fuente]
E area terrestral di e Estadonan kontinuoso ta aproksimadamente 770 míon hektare. Alaska, separa for di e resto di e pais dor di Canada, ta e estado mas grandi di e pais ku 150 míon hectares. Hawaii, okupando un arkipielago den e Pasifiko Sentral zuid-west di Nort Amerika, tin un tiki mas ku 1.6 míon hektare. E Estadonan Uni ta e di tres of di kwater pais na mundu. Kedando patras di Rusia i Canada anto djis abou of ariba di China. E variashon ta keda den e disputashon di area ku china tin ku India.
E plano kostal riba e kosta atlantiko ta bira mondinan anto serunan plat riba Piedmont. E serunan di Appalachen ta dividi e kosta ost for di e Lagonan Grandi anto e planonan plat di mei-mei di e pais. E riu di Mississippi, ta e riu di kwater mas grandu na mundu anto ta kore di nort pa suit na parti mei-mei di e pais. E parti plat, fertil di e Planonan Grandi ta sigui bai west te ora e yega un terra hatu parti west. E Rocky Mountiansnan, na e parti west di e planonan grandi a ekstende nort pa suit dor di e pais yegando altitudnan di 4.300 meter na Colorado. Mas west tin e Great Basin anto e desiertonan di Mojave. E serunan di Sierra Nevada anto e Cascade ta kora kantu di e kosta west pasifiko di e pais. Na 6,194 meter di haltuea, Alaska su Mount McKinley ta e seru di mas haltu den e pais anto na Nort Amerika. Volkannan ta komun ront Alaska su arkipielgo di Aleksander anto Islanan Aleutia, anto Hawaii ta konsisti di islanan volkanti. E supervolkano bou di Yellowstone National Park den e rockiesnan ta e pais su volkan mas grandi
E Estadonan Uni di Merka, ku su grandura anto variedat geografiko, ta inklui mayoria di e klimanan nu mundu. Na parti oost di e di 100 meridian. e klima ta kambia di kontinental humedo na parti nort te ku suptropikal humedo na parti ost. E punto di mas ost di Florida ta tropikal, Hawaii tambe. E planonan ta semi-arido. Anto hopi di e serunan na parti west tin un klima alpino. E klima ta arido den e Basin grandi, desierto den e zuid-west, mediteranio den e kosta di California, anto oseanikto den Oregon i e estado di Washington anto parti sur di Alaska. E kostanan riba e Golfo di Mexico ta haña varios orkan kada aña. Anto e parti west mei-mei ta haña hopi Warwaru
E ekoligia di e E.U. ta kosidera "megadiverso" ongeveer 17.000 espesie di mata ta okuri den e pais anto 1.800 espesie di matanan ku ta saka flor por wordu haña na Hawaii. E Estadonan Uni ta e kas i mas ku 400 zògdier, 750 para anto 500 reptilo anto afibio. Estadonan Uni tin mas ku 400 mammal, 750 para, anto 500 reptilo i espesie amphibiko. Mas of menos 91.000 espesie di insekto a wordu diskribi den e pais. E akto di espesienan na peliger di ekstinshon di 1973 a proteha espesienan na piliger di ekstinshon i nan habitatnan, ku ta wordu monotoria dor di e gobiernu. Tin sinkuenti ocho parke nashonal anto hopi mas parkenan, mondinan anto areanan di boske federalmente maneha. Tur huntu e gobiernu tin 28.8% di e area di e pais. Mayoria di esaki ta area proteha, anto un par di dje a wordu kumpra pa drilmentu di zeta, minamentu di gas, i kapmentu di palu; 2.4% ta pa uso militar.
Historia[editá | editá fuente]
Nativo Merikanonan anto kontakto Oropeo[editá | editá fuente]
E hendenan indigeno di e terra figo, inkluiendo nativonan di Alaska, a kere di a imigra for di Asia, entre 12,000 i 40,000 aña pasa. Un par di nan manera e kultura di Mississippi prome ku Columbus tabata tin un kultura hopi avansa anto a kuminda ku agrikultura, architektura anto sosiedatnan abase di status. Depues ku Oropeonan a kuminsa biba riba e kontinente hopi míones di nativo merikanonan a muri dor di epidemikonan di malesanan importa for di oropa.
Na 1492, eksporado genoes Christopher Columbus, bou di kontrakto di e korona spaño, a yega vario isla den Karibe trahando e prome kontakto ku e hendenan indigeno. Na 2 di april, 1513, konkistado spaño Juan Ponce de León a bini riba un luga ku e la yama "La Florida" e prome yegada dokumenta di oropeonan riba loke lo bai bira e Estadonan Uni. E spañonan a traha suidat den e regio ku a wordu sigui dor di esunnan di awendia. Komersionan di lana Frases a establese un post yamá Nobo Fransia ront di e Lagonan Grandi; Fransia a bini pa tin mayoria di e kontinente su interior komo kolonia ta na e parti abou di e Golfo di Mexico. E prome bibiend ingles tabata e kolonia di Virginia na Jamestown na 1607 anto e kolonia di Plymouth di e pilgrimonan. E chartermentu di e kolonia di Massachusetts Bay a soru pa hopi migrashon; pa 1634 e kolonia di New England a wordu habita dor di mas ku 10,000 Purita. Entre lat 1610 anto e revolushon merikano mas of menos 50,000 konvikto a wordu hiba na Inglaterra su kolonianan merikano. Kuminsamentu di 1614 e Hulandesnan a kuminsa un kolonia banda di e riu di Hudson, inkluiendo e suidat di Nieuw Amsterdam riba e isla di Manhattan.
Na 1674, e hulandesnan a sali for di nan kolonianan merikano anto a bende ku Inglatera; e provensia di Nieuw Nederland a kambia nomber bira New York. Hopi immigrantenan nobo, espesialmente na parti suit, tabata sirbido di e kolonisadonan di virginia. Ront di e kambiamentu di e siglo 18 esklabonan afrikano a bira e rekurso primera di labor forsá. Ku e divishon di Carolina den 1729 anto e kolonisashon di Georgia, e diestres kolonianan ku lo bira e Estadonan Uni a wordu establese. Tur tabata tin un gobiernu lokal ku elekshonan habri pa mayoria homber liber, ku un devosho kresiendo pa e derechonan di ingles. Tur a legalisa e komersio di esklavo afrikano. Ku cifranan di nansementu haltu anto sifranan di morto abou, i hopi migrashon e kolonianan a krese rapidamente. E movementu revival di Christianismo di e añanan 1730 te ku 1740 tambe konosi komo e Lantamentu Grandi a kuminsa interes den religion anto libertad di religion. Na e guera franses-indjan, e forsa Britaniko a kaptura Canada for di e Franses nan pero e poblashon franses a keda isola for di e kolonianan sur. Ekskluiendo e Nativo Merikanonan, ku tabata wordu mové, e diestres kolonianan tabata tin un poblashon di 2.6 míon hende na 1770, mas of menos tersera esun di Inglatera; kasi un di kada sinku merikanonan tabata katibunan kolo skur. Toch subjekto na belasting Britaniko, e kolonialistanan no tabata tin representashon di e Parlamento di Gran Britania.
Independiensia i expanshon[editá | editá fuente]
Tenshon entre kolonialistanan merikano anto e Inglesnan den e periodo di revolushon di e añanan 1760 anto 1770 trempan a yega na e guera di revolushon merikano, bringa pa 1775 te ku 1781. Na 4 di Juni 1775, e Congreso Kontinental, trahando na Philadelphia, a establese un Leger Kontinental bou di e kommando di George Washington. Proklamando ku "tur homber a wordu traha igual ("all men are created equal") anto a wordu duná sierto derechonan, e congreso a adopta e Deklarashon di independiensia, skibi dor di primeramente Thomas Jefferson, riba 4 di Juli 1776. Riba e dia ei Merka aworaki ta selebra su dia di independiensia. Na 1777, e artikulonan di e confederashon a establese un gobiernu federal swak ku a opera te ku 1789.
Despues ku nan a gana kontra Gran Bretania e forsa merikano a yuda e fransesnan, Gran Bretania a rekonose e independiensia di e E.U. anto e estado su soviernidat riba teritorio merikano parti west di e riu di Mississippi. E konvenshon constitushonal a wordu organisa na 1787 dor di esunnan ku tabata ke establese un gobiernu nashonal fuerte, ku e poder di parti belasting. E konstitushon di Estadonan Uni a wordu ratifika na 1788, anto e republika nobo su prome senato i las di representativo anto presidente -George Washington—a tuma ofisina na 1789. E billeta di derecho, prohibiendo restrikshon federal di libertad personal anto garantiendo un rango di protekshon legal, a wordu adopta na 1791.
Attitudnan kontra sklabitud tabata kambiando; e konstitushon tabata proteha i komersio di katibunan afrikano solamente te ku 1808. E estadonan parti nort a abolisa sklabitud entre 1780 i 1804, lagando e estadonan di sklabitud na parti suit komo defendedornan di e "institushon pekuliar" ei. E di dos Lantashon Grandi, kuminsando ront di 1800, a hasi evangelismo un forsa grandi tras di e reformanan social, inkluiendo abolishonismo.
Amerikanonan' su gana di expandi bai parti west a wordu kuminsa den un serie largu di guera kontra indjan. E kumpramentu di Loisiana un teritorio franses di klaim di presidente Thomas Jefferson na 1803 a krese e nashon su grandura ku dos biaha. E guera di 1812, deklara kontra Britania over di varios problemanan anto a keda na un empata, a fortifika nashonalismo merikano. Un serie di inkurshon militar na Florida a pone Spaña sede su teritorio di Florida anto otronan ront di e Golfo di Mexico na Merka na 1819. E Kaminda di Lagrima den e añanan di 1830 a examplifika e removeshon di indjannan ku a kita hopi nativonan for di nan tera. E Estadonan Uni a aneksa e Republika di Texas na 1845. E konsepto di destino di manifestashon a wordu popularisa na e tempu aki. E tratado di Oregon ku Britania a laga Merka kontrola mayoria di e parti nort-west di pais. E viktoria merikano over di Mexico a resulta den e seseshon di California i mayoria di a parti zuidwest di e pais na 1848. E Race di Oro na California di 1848–49 a kousa hopi migrashon bai parti west. Rails nobo pa trein a hasi transportashon hopi mas fasil anto a hasi e konfliktonan di e merikanonan nativo piho. Den e siguiente mei- siglo, mas ku 40 míon Bison Merikano of buffel a wordu mata pa nan kuerunan i karni anto pa hasi e plamashon di e systema di railsnan mas fasil. E perdida di e buffelnan, e kuminda primario di e nativo merikanonan, tabata un sla duru pa hopi di e kultura nativonan.
Guera Sivil i Industrialisashon[editá | editá fuente]
Tenshonnan entre e estadonan ku tabata tin sklabitud i esunnan liber tabata aumenta dor di argumentonan over di e relashon entre e gobieno di nivel federal i nashonal, i tambe ku konfliktonan violento over di e kresementu di sklabitun den e estadonan nobo. Abraham Lincoln, kantidate di e partido anti-sklabitud Republikando, a wordu elekta na 1860. Prome ku e la tuma ofisina, siete estado di sklabitud a dekklara nan sesshon for di e Estadonan Uni anto a establese e Estadonan Konfedera di Merka. Ku e atake di e konfederadonan riba Fort Sumter, e guera sivil a kuminsa anto kuater estado di sklabitud a djoin e Konfederadonan. Lincoln su proklamashon di emancipashon na 1863 a deklara esklabonan den e Konfederidat pa ta liber. Siguindo e viktoria di e Union na 1865, tres amandamentu nobo den e konstitushon a sigura libertad pa kasi un mìon Afro-Merikanonan ku tabata esklavo, e di dieskuater amandamentu anto a hasi nan siudadero, anto e di diessinku a duna nan derecho di vota.
Despues di e assasinashon di Lincoln rekonstrukshon radikal di e republikanonan tabata tin komo meta pa reintegra i rekunstrui e estadonan suit anto ensigura e libertad di e ex-katibunan. e resolushon di e elekshon presidenshal di 1876 dor di e kompromiso di 1877 a kaba ku e rekonstrukshon; e leinan di Jim Crow a segraga hopi Afro-merikanonan. Den e parti nort, urbanisashon anto e influxo grandi di immigrantenan for di sur Oropa anto ost Oropa a hasi e pais su industrialisashon mas lihe. E ola di immigrashon, durando te ku 1929, a duna hopi labor barata anto a transforma kultura merikano. Kresementu den infrastuktura nashonal a kousa kresementu ekonomika. E kumpramentu di Alaska na 1867 di Rusia a kompleta e pais su ekspanshon riba e kontinente merikano. E masacre di Wounded Knee na 1890 tabata e delaster konflikto arma grandi kontra e indjannan nativo. Na 1893, e monarkia indigeno di e reino pasifiko di Hawaii a wordu kibra dor di un coupe d' etait dirigi pa residentenan merikano; e gobiernu merikano a aneksa e arkipielaho na 1898. Viktoria den e guera spaño merikano den e mesun aña a demonstra ku e Estadonan Uni tabata un poder grandi anto a kousa e aneksashon di Puerto Rico, Guam anto Filipinas. E filipinanan a haña independiensia anto mei siglo despues Puerto Rico i Guam a keda teritorionan Merikano.
Prome Guera Mundial, Gran depreshon i Di Dos Guera Mundial[editá | editá fuente]
Na e kuminsamentu di e Prome Guera Mundial na 1914, e Estadonan Uni a keda neutral. Mayoria merikanonan a sympatisa ku e ingles i fransesnan, toch hopi a oppone intervenshon. Na 1917, Merka a djoin e alliandonan, yudando pa kambia e poder kontra di e Podernan Sentral. Despues di e guera e senato no a ratifika e Tratado di Versailles di 1919, ku a establese e luega di nashonnan. E pais a pirsigui e polisia di unilateralismo, kasi pa yega isolashonismo. Na 1920 e movementu di derechonan femenino, a gana un di diesnuebe amandamentu dunando derechonan na e sufrimentu femenino. E prosperidat di e añanan 1920 a kaba den e Crash di Wall Street di 1929 ku a kuminsa ku e depreshon grandi. Despues di su elekshon n 1932, Franklin D. Roosevelt a responde ku e nobo deal, un rango di posibilidat kresiendo e intervenshon di gobiernu den e ekonomia. E Dust Bowl di mei-mei di e añanan di 1930 a impobrsa mayoria di e kommunidatnan agrikultural anto a kuminsa un nobo ola di migrashon bai parti west.
E Estadonan Uni a keda effektivamentu nuetral durante e Di Dos Guera Mundial su prome parti durante e invashon di Polonia dor di Alemania Nazi na september 1939. Pero a kuminsa duna e Aliadonan material na Mart di 1941 dor di e programa di lend-lease. Na 7 di desember, 1941, e emperio hapones a hasi un atake sorpresa riba Pearl Harbour, esei a kousa ku E.U. a djoin e alliadonan kontra e podernan di axis i kuminsa sera merikanonan ku nashonalidat Hapones. Partisipashon den e guera a kuminsa investonan di kapital anto kapasidat industrial. Entre e mayor kombatantenan, e E.U. tabata e uniko pais ku a bira mas riku luga di mas pober dor di e guera. Konferensianan na Bretton Woods anto Yalta a traha un systema nobo di organisashonan Internashonal ku a pone e Estadonan Uni anto e Union Sovietiko na e sentro di mundu. Ora a gana viktoria den Oropa, a organsia un konferensia na San Francisco ku a produsi e charter di Nashonnan Uni ku a bira aktivo despues di e guera. E Estadonan Uni a traha e prome armanan nuklear, anto a husa nan riba e siudatnan Hapones di Hiroshima i Nagasaki na Augustus di e aña ei. Hapon a perde riba 2 di september, kabando e guera.
Guera frui i politiko di protesta[editá | editá fuente]
E Estadonan Uni anto Union Sovietiko a bringa pa poder despues di e Di dos Guera Mundial den e Guera Friu, dominando e aktividat militar di Oropa dor di NATO anto e pakto di warsaw. E Estadonan Uni a promove demokrasia liberal i kapitalismo anto e Union Sovietiko a promove Komunismo anto un ekonomia plania. Tur dos a supporta diktadura anto a kuminsa gueranan di proksi. Tropanan Merikano a bringa kontra China kommunista den e Guera di Korea di 1950-53 E kas di aktividatnan in-amerikano a persigui den investigashonan ku un subdivishon na banda links politiko, mientras ku senator Joseph McCarthy a bira un kabesante di e sentimiento anti-kommunismo.
Na 1961 e lansamentu Sovietiko di e prome buelo spasial humano a promove e presidente John F. Kennedy su yamada pa e Estadonan Uni bira e prome pa pone un homber riba Luna, esaki a wordu hasi na 1969. Kennedy tambe a mira un showdown nuklear ku misilnan sovietiko na Cuba. Mientras Merka a sigui krese ekonomikamente. Un kresementu den bringamentu pa derechonan civil di Afro-Merikano, symbolisa i dirigi dor di hendenan manera Rosa Parks, Martin Luther King, Jr., i James Bevel, no a husa violensia pa konfronta segregashon i diskriminashon. Siguiendo e assasinashon di Jogn F. Kennedy na 1963, e akto di derecho sivil anto e akto di derecho di vota a wordu pasa dor di Presidente Lyndon B. Johnson. Johnson anto su suksedor, Richard Nixon, a expande e guera na Asia lage bira e guera sin sukseso di Vietnam. Un movementu kontra-kultural di e añanan 1960 a krese di fiul dor di e opposishon di e guera, nashonalismo pretu anto e revolushon seksual. Betty Friedan, Gloria Steinem, anto otronan a kuminsa ku un movementu di femminismo nobo ku a buska igualdat pa muhenan na nivel politiko, sosial, i ekonomiko.
Komo resultado di e skandal di Watergate na 1964 Nixon a bira e prome presidente ku a kita for di su trabou riba karganan di obstrukshon di justisia anto abusu di poder; e tabata sigui dor di vice presidente Gerald Ford. E administrashon di Jimmy Carter di e añanan 1970 tabata marka den e stagnashon di e crisis di Iran. E elekson di Ronald Regan komo presidente na 1980 a kuminsa ku un kambio bai rechts na Merka, reflekta dor di kambionan grandi den belasting anto prioridat. Su di dos termino den offisina a trese e prosesonan diplomatiko ku Iran i Union Sovietiko na e guera friu mas serka di pas te ku e kolapso di e Union Sovietiko.
Era contemporario[editá | editá fuente]
Bou di presidente George H. W. Bush, e Estadonan Uni a tuma un rol lideral den e Guera di Golfo, E ekspanshon ekonomiko mas grandi di E.U. di 1991 te ku 2001. Enkompesa dor di e adminsitrashon di Bill Clinton. Un skandalo seksual a impeacha Bill Clinton na 1998 pero toch e la keda na offisina. E elekshon presidenshal di aña 2000, un di esunnan mas serka den historia merikano tabata resolve pa un desishon di e korte suprome, yiu di George H. W. Bush, a bira presidente.
Riba 11 di September 2001 terroristanan di al-Qaeda a dal e World Trade Center na e suidat di New York City anto e The Pentagon banda di Washington, D.C., matando kasi tres mil hende. Komo konsekuensia, e Administashon Bush a lansa un Guera kontra Terorismo global. Na oktober di 2001 forsa merikano a Lansa un Guera na Afghanistan removiendo e Taliban for di e gobierno anto kampamentu di train di al-Qaeda. Insurgirante Taliban te ahinda ta sigui bringa un guera di guerilla kontra Merka. Na 2002, e administrashon Bush a kuminsa bringa kontra kambio di e regime na iraq riba tereno kontroversial. Sin steun di NATO of di e UN, Bush a organisa un koalishon di e kerientenan anto a ataka iraq na 2003, removiendo e diktator Saddam Hussien. Na 2005, Orkan Katrina a kausa danjo severo banda di e Kosta di Golfo di e Estadonan Uni, anto devastando New Orleans. Na 4 di November, 2008, den un reseshon global, Barack Obama a wordu elekta presidente. E ta e prome Afro-Merikano ku a bira presidente. Na 2010 e la mira e enaktamentu di reformashon di e struktura di salú anto e reforme di Dodd-Frank riba Wall Street pa protekta e systema finansial. E kibramentu di e drill di cruso Deepwater Horizon den e golfo di Mexico a kuminsa anto a basha hopi zeta den e area na april 2010 birando e desaster di zeta mas grandi na mundu.
Politiko i Gobiernu[editá | editá fuente]
Estadonan Uni ta e Federashon mas bieu te ahinda funshonando. E ta un republika constitushonal anto un demokrasia representativo, "den kua e mayoria ta manda ta tempera pa derechonan di minoridat protekta pa lei." E gobiernu ta regula dor di un systema di chekmentu i balansa difini pa e konstitushon, ku ta sirbi komo e pais su dokumentu legal supremo. Den e systema federalisto merikano, suidaderonan ta subjekta na tres nivel di gobiernu, federal, estadual, anto lokal; e gobieru lokal su trabou ta wordu dividi entre e gobierny di e "county" anto esun municipal. Den kasi tur kaso, oficialnan ehekutivo i legislativo ta wordu elekta dor di un voto plural dor di e suidaderonan di e distrikto. No tin representashon proporshonal na e nivel federal, anto e ta hopi skars na nivelnan mas abou.
E gobiernu federal ta kompone di tres parti:
- Legislativo: E kongreso bikameral, traha di e senato i e kas di representativo ta traha e leinan federal, ta deklara guera, ta aproba tratado i poder di persigi anto tin poder di impeacha hende anto kita gobernantenan for di nan posishon.
- Ehekutivo: E presidente ta e kommandado en yéfe di e forsa militar, por veta notanan legislativo prome ku nan bira lei, anto ta apunta e miembronan di kabinete anto otro hendenan ku ta administa anto enforsa leinan federal i policianan politiko.
- Judisial: E Korte Supremo anto e kortenan federal mas abou, ku su judicialnan a wordu appunta dor di e presidente ku approbo di e senato, ta interprete leinan anto ta kita esunnan ku nan ta haña inkonstitushonal.
E Kas di representativo tin 435 miembro votando, kada un representado un distikto Congresonal pa un termino di dos aña. Asientonan ta aporshona dor di e estado su poblashon kada dies aña. Te ku e sensus di Merka na 2000, siete estado tabata tin e minimum di un representativo, terwijl California, e estado mas pobloso tabata tin sinkuenti tres. E senato tin 100 miembro ku kada un tin dos senator, elektá na terminonan di seis aña; eenderde di e asientonan di sentato tei pa elekshon kada dos aña. E presidente ta sirbi un termino di kwater aña anto no mas ku dos biaha. E presidente no ta wordu elekta dor di voto direkto, pero dor di un voto di un koligio elektoral un systema ku nan ta determina e votonan anto proporshona nan pa kada estado. E korte supremo, dirigi dor di e yéfe di justisia, tin nuebe miembro, ku ta sirbi bida largu.
E estado governamental ta struktuta den un manera similar; Nebraska unikamente tin un legislatura unikameral. E gobernador (yéfe ehekutivo) di kada estado ta direktamente elekta. Un par di judisialnan anto miembronan di kabinete ta wordu apunta dor di e gobernadornan di nan mes estado, anto otro ta wordu elekta dor di voto popular.
Tur lei anto proseduranan govermental ta subjekta nan un revishon judisial, anto kada lei ku ta un violashon di e konsitushon ta kitá. E teksto original di e Konstitushon ta establese e struktura anto responsabilidatnan di e gobiernu federal anto su relashon ku e estadonan individual. Artikulo unu ta proteha e "gran writ" di habeas corpus anto Arkikulo tres ta garantisa e derecho pa un juisio den tur kaso kriminal. Amandamentunan den e konstitushon ta rekuiri e aprobashon di drie-vierde di tur e estadonan . E konstitushon a wordu mandata binti siete biaha; e prome dies ta traha e billeto di derechonan anto e amandamanetu dieskuater, for di e basis cental di e derechonan individual di kada merikano.
Partidonan, idiologianan i politikonan[editá | editá fuente]
E Estadonan Uni a opera bou di un sistema ku dos partido politiko ku kasi tur di su historia. Pa offisinanan elektoral na kasi tur nivel, elekson primera ta skohe e partidonan su nominantenan mayor. For di e elekshon general di 1856, e partidonan mayor tabata e Partido Demokrat funda na 1824, anto e Partido Republikano funda na 1854. For di e guera sivil solamente un di tres partido presedenshal; kantidato anto eks-presidente Theodore Roosevelt, koriendo den e partido progresivo den e elekshon di 1912 a kana ku mas ku 20% di e votonan popular.
Den kultura merikano, e partido republikano ta konsidera e rechts mei-mei of esun konservativo anto e sun demokratiko ta konsidera esun links mei-mei of esun liberal. E estadonan den e parti nort-ost anto e kosta west anto den e region di e Lagonan Grandi ta konosi komo estadonan blou. anto ta relativamente liberal. E estadonan korá di e parti suit anto banda di Rocky Mountiansnan anto parti di mei-mei di e pais ta relativamente konservativo.
E ganado di e elekshon di 2008 tabata demokrat Barack Obama anto e ta e di 44 presidente. Tur presidente prome kune tabata desendi di oropeo. E elekshonan di 2008 a mira e partido demokratiko gana kontrol riba e kas di representatibo anto e sentato. Den e di 111 kongreso, e sentato tabata komprimi di 57 demokrat, dos independiente ku ta atende ku demokrat anto 41 republikano; e kas ta komprimi di 255 demokrat anto 178 republikano (ku dos asiento vakante). Tin 26 gobernado demokrat anto 24 republikano.
Divishonan politiko[editá | editá fuente]
E estadonan uni ta un union federal di sinkuenta estado. E diestres estadonan original tabata suksedor di e diestres kolonoanan ku a rebeldia kontra mandato Britaniko. Trempan den e pais su historia, tres nobo estado a organisa un teritorio separa for di e estadonan eksistente: Kentucky for di Virginia; Tennessee for di North Carolina; anto Maine for di Massachusetts. Mayoria di e otro estadonan a wordu traha for di teritorionan obtene dor di kompra di tera di e gobiernu. Un par di eksepshon ta Vermont, Texas, i Hawaii: kada un tabata un republika separa prome ku e la bia den man di e union. Durante e gura sivil , West Virginia a kibra for di Virginia. Anto e estado mas resien, Hawaii a haña su status na 21 di Augustus, 1959. E estadonan no tin e derecho di kita for di e union.
E estadonan ta komprimi e bulko grandi di e pais anto dos otro area ku ta parti di e pais anto ku no ta estado ta e Distrikto di Colombia anto e Distrikto Federal, kaminda e kapital, Washington, ta keda; anto e Atoll di Palmyra un teritorio inhabita pero inkorpora den e pais ku ta keda den e Oceano Pasifiko. E Estadonan Uni tambe tin 5 teritorio grandI afo ku ta: Puerto Rico i e Virgin Islandsnan den Karibe; anto American Samoa, Guam, anto e islanan nort di Mariana den Pasifiko. Esunnan nansé den e teritorionan aki (ku eksepshon di Samoa) ta posesa un identifikashon merikano. Merikanonan bibando den e teritorionan aki tin mes un derecho anto responsabilidat ku esunnan biba den e estadonan; toch nan no ta paga belasting federal anto no ta vota pa e presidente.
Relashon internashonal i militar[editá | editá fuente]
E Estadonan Uni di Merka tin una ekonomia mista kapitalista. E PIB den Estadonan Uni di Merka di 14,4 trion di dolarnan ta representa 24% den PIB mundial na merkado di cambio.


text:
Aki ta sigui relato di varios noticia di sucedido cu a pasa na Boneiro:
Ladronisia for di outo
Riba djaluna 12 di desèmber a drenta keho di ladronisia for di den un outo ku tabata stashoná na un kas situá na Kaya Macario (Cai) Sint Jago. A bai ku entre otro un kargadó di telefòn, un set di ‘utensils’ pa BBQ kuné, un tas di lomba di marka Jansport i ‘keyboard’ blanku di marka Samsung pa tablet. E ladronisia a tuma lugá entre awe mardugá 00.45 or i awe mainta 7.15 or. Ta investigando e kaso.
Outo na kandela na Kaya Sioux
Riba djadumingu 11 di desèmber sentral di polis a risibí notifikashon ku mester tabatin un outo na kandela na un kas situá na Kaya Sioux. A resultá di ta un pikòp bieu ku tabata na kandela ku hopi desaroyo di huma komo konsekuensia. Kousa di e kandela no ta konosí.
Kiebro den kas na Kaya Macario Sint Jago
Riba djasabra 10 di desèmber a drenta keho di ladronisia den un kas situá na Kaya Macario Sint Jago. A bai ku entre otro un lèptòp i un telefòn selular. Ta investigando e kaso.
Aksidente riba Kaminda Tra’i Montaña
Riba djabièrnè 9 di desèmber un aksidente a tuma lugá riba Kaminda Tra’i Montaña. Pa motibunan deskonosí un outo tabata di bòltu den mondi. Shofùr di e outo tabata keha di doló na su pechu i a transporte ku ambulans pa hospital pa kontrol i tratamentu médiko.
Ladronisianan na sitionan di sambuyá
Wikènt tras di lomba a drenta keho di ladronisia na vários sitionan di sambuyá. Entre otro 1000 stèp, Red Slave i Nukove. Ta investigando e kasonan.


text:
Gramatica di Papiamento
E hecho ku estudio di gramatica tabata inklui e lenga papia y e lenga skirbi tabatin komo konsekuencia ku kualkier manual di gramatica tabata trata tur aspekto di idioma: frase, palabra y zonido, esta, ku idioma ta zonido, ku zonido hunto por forma palabra y ku palabra hunto por forma frase, y tur esaki a base di un normatividad, esta mustrando riba e uzo korekto di e lenga tanto papia komo skirbi y, hopi biaha, no direktamente riba loke lenga ta.
Kontenido
Articulo[editá | editá fuente]
E ta un palabra cu ta bini prome cu sustantivo. Tin dos sorto di articulo, articulo defini y articulo indefni. E no tin genero manera otro idioma, por ehempel Spaño tin tres articulo (el perro/ la foto, la comida/ la casa, lo bueno/ lo contario etc). Ingles tambe ta un di e idiomanan cu no tin genero (the, a, an).
Papiamento tin dos articulo so, e y un. Articulo defini: e, ta uz'e mas pa pluralisacion, ehempel: e cachonan, e baisnan, e scolnan.
Articulo indefini no ta determina un sustantivo tampoco na un sustantivo specifico.
- Un mucha fastioso
Otro idioma (por ehempel Ruso y Hapones) no tin articulo mes. Ora un papiado di Papiamento of Ingles splica nan kico ta articulo ta masha dificil pa nan compronde. Papiadonan di Papiamento ta uz'e automaticamente.
Tin biaha no ta nodi uza "e", por ehempel ora nos papia algo en general:
'E cacho no ta morde' (kemen: cacho cu abo ta pensando). Cacho cu ta blaf no ta haci nada (kemen: cacho cu ta blaf en general).
Sustantivo[editá | editá fuente]
Sustantivo ta indica hende, bestia, mata, cos, material y concepto. E ta bin di Latin substantivum cu kemen, nomber. Nan ta variabel den genero y number, aunke den idioma Chines e sustantivonan ta invariante. Tur idioma rondo mundo tin sustantivo, pero nan no ta uz'e na e mesun manera. Den otro idioma e no ta cambia pa singular of plural.
Papiamento tin tres sustantivo:
- sustantivo abstracto
- sustantivo concreto
- sustantivo generico
Sustantivo abstracto kemen bo no por indica pa medio di sentimento, dus no ta posibel pa hole, mishi, scucha, mira: guera, amor, lealtad, beyesa, odio etc.
Ehempel: Amor ta algo bunita=> e ta un concepto
Sustantivo concreto kemen cu e por percibi pa medio di sentimento, dus bo por mir'e y mishie: boter, muraya, tera, stoel, auto, hende.
- nomber di obheto : El a dal e cu linaal.
- nomber di colectivo: E Conseho di Alumno a bay come awe nochi.
- nomber di materia : Prijs di awa y coriente a subi.
Sustantivo generico kemen e ta referi na e sorto di generico. E por bin den diferente nificacion.
Ehempel: Huan ta un dokter.
Adhetivo[editá | editá fuente]
E ta bisa algo di e sustantivo. E ta bini di Latin cu kemen adjectīvus, "cu ta agrega". E palabra cu ta duna mas informacion over di e sustantivo cu ta acompañ'e.
Casi semper bo ta skirbi band'i e sustantivo. Ehempel: E homber halto. => "halto" ta bisa algo di e sustantivo.
Ta skirbi e adhetivo segun e genero y e cantidad di sustantivo.
Ehempel:
- a. E cabey largo
- b. E muhe bunita
- c. E casnan bunita
Adverbio[editá | editá fuente]
Adverbio ta un palabra cu ta bisa algo di verbo, adhetivo, numeral, otro adverbio of di un frase completo. Adverbio tipicamente ta contesta e preguntanan manera: con?, na ki manera? ki dia? na unda? y di kico ta extende?.
- Adverbio -mente: principalmente cu ta caba cu -mente (casualmente)
- Adverbio di lugar: aki, aya, ey, esey, cerca, dilanti, patras, abou.
- Adverbio di tempo: awe, ayera, pronto, semper, djey, prome, awo, nunca.
- Adverbio di modo: bon, malo, pio, solamente, poco poco, apenas, lihe.
- Adverbio di cantidad: mucho, poco, nada, algo, basta, hopi, mas.
- Adverbio di afirmacion: si, tambe, claro, polaga, di mes, ma ta claro, sigur.
- Adverbio di negacion: no, hamas, tampoco, ningun, ni sikiera, ni, nodo
- Adverbio di duda: podise, talbes, por ta, kisas, dado momento, acaso.
Numeral[editá | editá fuente]
Numeral ta indica un cantidad exacto of no exacto.
- Cardinal: un, dos, tres, cuater, cinco, seis etc.
- Ordinal: di prome, di dos, di tres, di cuater, di cinco, di seis etc.
- Fraccion: 2/5 dos di cinco parti, 2 2/3 dos y dos di tres parti, 1/2 mita,mey
Pronomber[editá | editá fuente]
E pronomber ta defini en general, como e categoria gramatical cu por duna e posicion di e sustantivo.
Pronomber Personal
- Singular => mi, bo, e
- Plural => nos, boso, nan
Pronomber Posesivo
- Singular => mi, bo, su
- Plural => nos, boso, nan
Nota: "El a balia cu Ana". Aki nos por mira cu 'el' a haya un cambio di palabra, cu ta surgi door di custumber di papiamento y cu ta pa facilita pronuncacion, dus el ta pronomber.
Pronomber Enfatisacion
E kiermen duna enfasis/ extra atencion.
- Singular => ami, abo, -
- Plural => anos, aboso/ abosonan/bosonan, anan.
Ehempel: "Ami si tawatin un hamber" (ta duna exageracion).
Preposicion[editá | editá fuente]
Preposicion ta manera: cu, den, di, riba, pa, banda di, tras di, trancurso di etc.
Tin tres sorto di preposicion:
- preposicion simpel
- preposicion componi
- expresion preposicional
Preposicion simpel => cerca, contra, cu, den, entre, na, pa, riba, te.
Preposicion componi => dilanti di, bou di, cerca di, dilanti di, door di.
Expresion preposicional => a causa di, a peticion di, cu cooperacion di, cortesia di.
Nota: como= no ta un preposicion. E palabra ta uni dos frase hunto. E ta un palabra di conhuncion.
Ehempel: 'Awe mi ta laat, como cu mi mester a desvia di mi auto'.
Gerundio[editá | editá fuente]
E ta bini di Latin Gerundam cu kemen "pa hiba". Gerundio ta un conhugacion di verbo, cu ta duna un accion, ma e no ta defini tempo, modo, number ni hende.
Verbo cu ta caba cu a, e, i ta haya formacion di gerundio, ehempel:
- caba - cabando
- crece - creciendo
- bini - biniendo
Ora tin un vocal dilanti di -iendo e ta bira -yendo, ehempel:
contrui - contruyendo contribui - contribuyendo
Verbo monosilabico of verbo cu ta caba cu 'u' no ta haya gerundio, ehempel:
- wak -
wakiendo
- pupu -
pupiendo
- scop -
scopiendo
- verf -
verfiendo
- bedey -
bedeyendo
- dal -
daliendo
- snoei -
snoeiendo
Pa e grupo di verbo aki nos por uza "bezig + ta + verbo" pa expresa cu e accion ta tumando lugar. Ehempel:
- E ta bezig ta wak television.
- E ta bezig ta zorg pa su ruman.
- E ta bezig ta verf e cas.
Of simplemente, nos por bisa:
- E ta wak television.
- E ta zorg pa su ruman.
- E ta verf e cas.
Plural[editá | editá fuente]
- Plural ta expresa un cantidad di mas cu un (1).
- E palabra ta haya forma plural "nan"
E ta haya "nan" ora tin 'e' (articulo defini) y mi, bo, su, nos, boso, nan (pronomber posesivo) para dilanti e palabra.
Ehempel:
- Ana a cumpra e awacatinan.
- Buchi a verf mi bentanan.
E palabra ta haya "nan" ora tin un pronomber demonstrativo.
- e...aki
- e...aya
- e...ey
Ehempel:
- E blasnan aki ta kibra.
- E copinan ey ta bon.
- E matanan aya ta bunita.
Ora cu un palabra no ta specifica, e no ta haya "nan".
- Amanta ta bende pastechi.
- Carchi ta obtenibel na supermarket.
Ora cu e sustantivo tin un palabra cu ta indica numeral indefini su dilanti, e no ta haya e forma plural "nan".
- Hopi studiante a bay Hulanda.
- E cuashi a perde algun cabey.
- E saco ta yen di kiniki.
Ta uza forma plural "nan" ora ta trata di un grupo specifico. Ehempel:
- Dama- y cabayeronan mi kier yama boso tur bonbini.
- Muchanan, boso pasa akibanda.
Nota: Na Papiamento nos no ta pluralisa cu -s (un di e excepcionnan: mil - miles, miyones, centenares)


text:
Archivo di October, 2016
Pabao y Pariba a conecta cu otro
ORANJESTAD (AAN): E tabata un momento ora cu “Pabao” a conecta cu “Pariba”.
Como parti di proyecto ‘Green Corridor’ e brug cu ta bay carga e ‘Vierbaansweg, over di Spaan Lagoen a yega un punto crucial.
For di oranan tempran di mainta, tabata tin un grupo grandi di hende riba e caminda grandi na altura di Pos Chikito caminda cu nan tabata warda pa e ultimo pida di un di e ‘boognan’ di e brug yega su luga pa asina e keda completa.
ORANJESTAD(AAN):—Dos ruman homber di fam St J di Boroncana a keda deteni pafo di Molen diadomingo marduga pasa di 5or. Polisnan tabata vigilando e area ey casi den oranan di mainta y diripiente a cuminsa un pelea den cual e dos ruman conoci di husticia tabata envolvi.
Den e proceso nan a hinca un otro bishitante. Polisnan a bay den accion mesora y a core tras di e dos rumannan. Hasta mester a drenta awa di Bubali Plas pa asina actua contra e dos rumannan. A confisca un cuchio tambe cual a wordo usa den e hincamento.
Entrante 1 di November 2016 lo bay tin maneho nobo riba horario na Palm Beach
ORANJESTAD (AAN): Dia 1 di November tin un maneho nobo pa loke ta negoshi of nightclub etc, specificamente e horarionan di anochi laat.
Prome Minister Mike Eman tin un rol den esaki y e ta splica cu durante di e ultimo añanan a mira cu tin hopi keho di establecimento mas cerca di hotel cu ta keda habri te den oranan hopi laat y hopi di e clientenan, turistanan hopi biaha ta keha di tur e desordo cu tin. Keho tambe di e cantidad di incidentenan caminda cu polis tin cu acudi cada biaha, y tur esey a bin ta aumenta den e districto ey cerca di hotel.
ORANJESTAD (AAN): Diadomingo den oranan hopi laat di marduga Polis a bay cu urgencia den direccion di Lekker Bar Restaurant na Noord.
A drenta informacion cu tin un homber fam G cu arma di candela. El a saca e arma menaza hende. Ora cu Polis a yega a tende cu e homber a bandona e sitio caba den un auto. Polis a haya descripcion di e auto. E persona aki parce ta un Colombiano cortico di estatura.
Na apertura di MFA Paradera, ‘Cas di Mito’
ORANJESTAD (AAN): E ambiente na Paradera, diahuebs ultimo, dia di apertura di MFA Paradera ‘Cas di Mito’ tabata un di union y di respet pa otro.
Prome Minister Eman den forma cla a pone enfasis riba esey tambe den su discurso.
El a splica e motibo di escogencia di nomber di e persona di gran taya aki, dr. Mito Croes, kende a brinda Aruba su inteligencia y sabiduria sin spera nada a cambio.
ORANJESTAD (AAN): Durante control tene diabierna ultimo relaciona cu trafico, patruya Noord anochi a para e vehiculo A-8716 altura di un cas situa na Monserat.
Den e auto cu polis a controla tin cuater persona den dje y riba un di e ocupantenan polis a descubri un arma di candela.
Weekend
ORANJESTAD(AAN): Minister di Husticia, Arthur Dowers tabata hunto cu Cuerpo Policial durante Preventief Fouilleren. Esaki tabata e di dos dia cu ta tumando luga. El a comenta cu preventief fouilleren a bay bon. A logra e meta pa percura cu tur cos keda trankil riba caya. Varios detencion a cay, principalmente personanan bao di influencia di alcohol cu toch ta maneha auto. Logicamente polis a actua contra nan.
ORANJESTAD (AAN): Diasabra marduga, un trip riba un Party Bus a termina, pa motibo di comportacion di e chauffeur y un pasahero.
E chauffeur di e bus no kier a coopera cu autoridad pa haci e control necesario. Pa colmo ora a pone supla a resulta cu e tabata core bus bao influencia. E mes a admiti tambe di e bebe Whisky.
Esnan di e Departamento di DTP, esta di Transporte Publico no a haya cooperacion di e chauffeur cu ademas no tabata tin permiso indica pa core un bus vergunning “T” cu “O”.
Segun mr. Andin Bikker:
ORANJESTAD (AAN) – Fraccion di Partido Democracia Real lidera pa Parlamentario mr. Andin Bikker, den conferencia semanal a trata e hecho cu Aruba ta wordo trata den forma desigual door di Hulanda, pa loke ta concerni refinanciamento di su debe.
Parlamentario mr. Andin Bikker a expresa cu sr. Mike Eman cada bez ta play di “beste van de klas” na Hulanda, pero por mira si cu Sint Maarten ta haya un mihor trato cu Aruba pa loke ta trata e debe.
“Pakico mi ta bisa esaki? Nos a tuma nota cu dia 14 di October Sint Maarten a haya un refinanciamento di 26 miyon florin na 0.5 porciento.
Por duna un man
ORANJESTAD(AAN): Aña 2010, tabata tin un calculacion cu tabata tin mas cu 10 mil difunto den e santana Catolico di Zeewijk. Awo sin conta for di 2010 pa 2016 awor aki cu tabata tin mas entiero, pero prome cu aña 2010, e calculo tabata riba 10 mil difunto dera den e santana.
ORANJESTAD(AAN):– Polisnan a haci un recorido den oranan laat di marduga pa asina garantiza cu tur localidad ta cera na ora. Asina tur hende por busca caminda pa cas tambe. Den practicamente tur localidad a mira hende bisti a la celebracion di Halloween.
Un di nan tabata hasta arma cu cuchio
ORANJESTAD (AAN): Manera DIARIO a publica, Diabierna mainta e grupo di cuater sospechoso di cual dos ta mucha a presenta dilanti Hues pa e caso di asalto arma na un supermercado Chines na Cura Cabay.
Ta asina cu aña pasa ora cu e asalto arma a tuma lugar na December 2015, e sospechoso F. tabatin 15 aña y e sospechoso J. tabatin 14 aña. Ayera mainta por a ripara cu J. entretanto a worde laga liber pero a presenta ayera pa duna cara pa loke el a haci, hunto cu su mama.
Despues di 25 aña porfin a nombra un director
ORANJESTAD (AAN): Recientemente a tuma luga e ceremonia oficial pa anuncia postulacion di Drs. Jerry Staring, Bsc como e director nobo di Directie Volksgezondheid, tambe conoci como Departamento di Salud Publico Aruba (DESPA).
E ultimo director di e departamento tabata Dr. Jacques van Veen na aña 1991. Despues di esey semper tabatin directornan interino of Management Team.
Parlamentario mr. Xiomara Maduro:
ORANJESTAD (AAN): E salud di habitantenan di Parkietenbos ta worde neglisha severamente pa Gabinete Eman.
Segun Xiomara Maduro di MEP, despues cu Gobierno a sobotea e proyecto di reduci sushi na e dump na Parkietenbos desde 2009 e Gobierno aki no a haci nada mas pa trece un solucion pa e dump.
E sero di sushi a keda crece constantemente, sushi ta cay den lama, tur siman tin candela den e dump cu ta manda holor malo y mahos bista pa nos Pais.
Sub-Inspector Eric Ras:
ORANJESTAD(AAN): E area di Playa con cu bay bin, a keda bao di control. Eric Ras, Sub Inspector Prime Clase encarga cu e area di control na Playa, despues di dos dia di Preventief Fouilleren, a conta con cos a bay.
Ras a splica cu e ta hopi satisfecho con e sistema a bay. Diabierna tabata tin basta auto a worde para. Mas cu 150 por bisa. Tabata tin 4 hende bao di influencia di alcohol.
A haya un otro cu tabata den e termino bieu cu ta Openbare Drokenschap y tabata tin dos cu a core bay polis, pero nan tabata ilegal, ora cu a para nan, a descubri esaki. Por lo general cos a bay hopi bon. Ras ta hopi satisfecho y kier a gradici su coleganan con nan a traha riba caya, den e dos dianan aki y tabata basta extenso.


text:
Kosovo
Kosovo ta un pais den Oropa. E kapital di Kosovo ta Pristina. Kosovo tabata forma parti di Yugoslavia y despues di e desintegrashon di esaki Kosovo a keda forma parti di Serbia. Dia 17 di februari 2008 Kosovo a deklara su mes unilateralmente independiente di Serbia. Mientras tantu Kosovo a wordu rekonosi pa 60 pais (situashon 26 di juni 2009), entre kua e ex-repulikanan di Yugoslavia. Serbia ta konsidera Kosovo komo parti integral di Serbia.
Kosovo no ta miembro di Nashonan Uni (United Nations) pasobra Rusia a y ta sigui menasa di usa su veto. Rusia ta un aliado historiko di Serbia. Paisnan den nos region ku a rekonose Kosovo ta Colombia, Costa Rica y Panama. E mayoria paisnan di Union Europeo a rekonose Kosovo. Tambe Kosovo ta forma parti di Fondo Monetario Internashonal (IMF).
Linknan eksterno[editá | editá fuente]
- [1] - Portal ofisial di Minister President di Kosovo


text:
Special to Overseas Territories Review
Statement by
James Finies, Nos Ke Boneiru Bek
Bon nochi na : sr Gezaghebber i griffier, miembronan
di konseho, deputadonan, i tur presente i na esnan ku ta sigui e reunion aki
via di radio o televishon
Awe 23 di februari sigur ta un dia importante pasobra
ta bai diskuti riba e topiko resultado di referendum. Pues e derecho esklusivo
di nos pueblo pa por disidi su mes riba su futuro. Esaki ta e derecho di outo determinashon di e
pueblo Boneriano ku ta un derecho humano ku ta pertenese na ami i tur otro
Boneriano.
Den e kaso aki , e topiko di referendum, ta un kaminda
basta largu a kana , hopi kos a okuri, ku e 5 minuut aki nunka lo jega pa
relata tur lokual ku e representashon di e pueblo Boneriano i nan gobiernunan a
presta riba e tereno aki desde 2004 bini ariba ku a kulmina na 10-10-10 den
destrui i desmantela e pais Antias. Den nos kaso kreashon di e struktura
estatal aktual, entegrando nos parsialmente i hinkando nos den konstitushon
Hulandes bao di artikulo 134 komo Entidat Publiko, komo islanan BES. BES ku ta
inklui tambe Saba i Statia, pues e islanan mas chiki i vulnerabel di e pais i
pueblo Antiano, Hulanda a aneksa e islanan aki bao di preshon, i a hinka nos
den e struktura temporal aki pa 5 anja. I esaki kontra voto demokratiko di e
pueblo di Statia i tambe sin aprobashon legal di e pueblo Boneriano, ku nunka
tabata na altura di e konsekuensia di `nan eskoho. Esaki violando i trapando e
base di ley internashonal konserniendo derechonan fundamental di
outodeterminashon.
I ku e struktura aki lo keda vigente te ku 2015 ora evalua,
lokual ku a sosede ku resultado konosi, ku obviamente tabata un frakaso i nos
gobiernu a wordu deskribi den e raport aki komo esun ku prinsipalmente a hanja
mayoria kulpa den esaki. Awor mester bai na disidi i traha riba un struktura
definitivo.
Resumiendo en korto:
-E resultado di referendum di 2004 i akuerdonan
politiko pa e struktura BES despues di 10-10-10
nunka tabatin un fundamento o base legal di akuerdo ku ley
internashonal, e pueblo nunka tabata na altura di konsenkuensia di su eskoho i
nunka a ratifika o legalisa esaki. -E
resultado di
referendum di desember 2010 pueblo demokratikamente a rechasa e inkorporashon
den e konstitushon Hulandes bao di artikulo 134. Raport di mesun Boersma ku awe
sigur ta tema di diskushon a raporta negativo riba esaki i aun mas peor ta ku e
supervishon di Nashonan Uni, Sra Luethy, ku a bisami personalmente den un
kombersashon ofisial, pero a pidimi pa nunka ripiti e kombersashon ey, pasobra
ku e lo bai raporta tambe negativo kontra e referendum ey, te ku awe e raport
aki no a mira lus di dia. Ni Boneiru ni Hulanda ni Nashonan Uni no tin e raport
aki, anto awe ke bai diskuti tokante raport? Esaki no ta aseptabel i tambe nada
otro ku lo bai kontra bos i eskoho demokratiko di e pueblo Boneriano. E 5040
votonan NO mester wordu respeta!
-Ku e resultado di e referendum di 18 desember 2015,
pueblo demokratikamente a rekonfirma su posishon ku e no ta di akuerdo ku e
kontenido ku a wordu duna na su eskoho sin kontenido di referendum di 2004.
Esaki ta e uniko konklushon di e resultado, no purba na inteprete di ningun
otro forma, pasobra si e pueblo a vota Si, awe henter e proseso i struktura ku
nos ta den awe Si lo a bira legal. Pesey e eskoho No, 66% a rechasa esaki i awe
e struktura aki no tin base legal definitivamente i ta ilegal, pasobra e no tin
aprobashon di e pueblo. Esaki ta komprendibel?
O kon tin ku hasie komprendibel pa esnan ku no kier
komprende esaki, espesialmente oposishon ku a kampanja pa Si, ku parse ta aki
awe ku e intenshon pa kuestiona i ke kambia e desishon di pueblo?
-E mesun situashon igual ku na St Eustatius a
inkorpore tambe den struktura BES i konstitushon Hulandes tambe kontra deseo i
eskoho demokratiko di e pueblo Statiano. -Ku na St Eustatius, desember
2014 a tene un referendum di struktura estatal kaminda dos tersera parti a vota pa outonomia den Reino Hulandes
pero ku indikashon di praktikanan di boicot di referendum meskos ku esun di
Boneiru di 2010 i 2015.
- Meskos a purba tur sorto di manera pa boycot esun di Boneiru di18 desember tambe. I e pueblo ku 5
anjana largu a sufri, i boso tur uniko kos ku boso por a bisanan, 5 anja largu,
no ta nos, ta Hulanda, nos no por hasi nada, awor boso a hanja kurashi , a uni,
i duna e pueblo oportunidat pa usa su poder. I e pueblo a bisa ta basta. I awor
kier kambia o hunga politika ku e resultado? Ta problema ta buskando?
-Ku e gobiernu nobo di St Eustatius a ratifika e resultado di nan referendum
ku a wordu boicota i lo mester kumpli ku bos i deseo di e pueblo.
-Ku e dos pueblonan di Boneiru i St Eustatius a demonstra
konbensientemente i demokratikamente ku nan no ta felis ku e situashon ku a
hinka nan den despues di 10-10-10 i a vota kontra e status aktual ku Hulanda
den nan referendumnan.
Awor e pregunta na boso, apesar ku boso a eksperensia,
pues biba e disgustu i rabia bao di e pueblo Boneriano, ku a protesta,
manifesta, hasi tur sorto di kos pa demonstra esaki pa e ultimo anjanan, ku
boso no ta rekonose ku henter e situashon ku nos ta den aki ta uno illegal? Ku
e no tin ningun fundeshi legal pa sigui persisti ku ne? Ku boso tambe siguiendo
ku e rumbo aki ta violando leynan i trapando derechonan fundamental di e pueblo
Boneriano?
Hasi politika ku referendum pa partido i puesto i poder, ta hungando
ku e derechonan i futuro i destino di e pueblo aki.
Mi kier pa rekorda boso ku boso a wordu eskohe pa e
pueblo pa represente i defende su derechonan i no pa entega o kita esakinan for
di dje, loke a okuri desde 10-10-10. Kaminda a entrega e pueblo su derechonan i
su poder demokratiko i asta boso poder pa representa boso pueblo den man bek di
e mesun ku a kolonisa nos. I nos tur a re-biba nos historia kolonial di nobo,
na un forma moderno, pues kiko ta nifika pa wordu domina i oprimi, di nobo, nos
a eksperiensa e desesperashon i inkapasidat di gran parti di nos pueblo kaminda
mayoria di nan a entrega. Asta boso mes no tabata mira salida for di e trampa
ku nos ta den aki, e jamada pa un referendum a dune e pueblo un speransa bek,
nos lucha i sakrfisio sobre-humano pa por juda konvense boso pa duna e pueblo e
oportunidat, su derecho pa papia.
I awor pueblo su bos a resona i a duna boso
bek e mandato legal demokratiko pa tuma nos poder bek i asina boso por ta esnan
responsabel pa juda e pueblo rekobra su prosperidat i felisidat bek. Ta esaki
ta bai diskuti ku e referendum ku esaki tin balides?
Nos lo no asepta esaki di ningun forma. I pa rekorda o
refreska memoria o pa esnan ku no sa, ku referendum ta un mekanismo demokratiko
ku a wordu implementa, despues di segunda guera mundial, pa evita guera i promove
pas, i ta na lugar di guera pa un pueblo por defende su mes na un manera
siviko. I nos tur ta bon na altura ku bida di hende mester wordu respeta i esun
ku kita esaki for di e otro ta un kriminal ku lo wordu persigui i kondena.
Pero ku den guerra esaki si ta posibel pa kita bida di
e otro legalmente, pues esey nifika un referendum. Evita ku nos mester jega dje
lew ey ku nos tin defende nos libertat ku nos bida, pasobra esaki tambe ta nos
derecho i ta legal pa por defende nos derecho i libertat ku tur medio posibel.
Apesar di dokumentonan, raportnan, analisnan di
ekspertonan legal, ets, pero parse ku politika, puesto i poder, ta mas
importante ku ley i derecho, ta pesey nos ta bai na e nivel aki awe, pa
rekorda, ku si nos sakrifisio no tabata basta i sufisiente pa bira konsiente
kiko ta posibel ora hende ta kapas pa hasi, ora sin interes o agenda den nada,
solamente pa protega su derecho i libertat i pa por pasa esakinan pa su
siguiente generashonan, i ku ta boso ta responsabel, pasobra referendum ta uniko
responsabilidat ku por juda e pueblo Boneriano ku boso a keda ku ne despues di
10-10-10, i ta boso ta responsabel si mester bai na sakrifika mas pa nos
derechonan i nos libertat wordu respeta i rekobra i restora.
Pueblo a papia, 5040 voto NO, no por tin ningun duda
riba esaki hamas , niun otro impretashon, ni tampoko purba kamoufla i o bini ku
ningun maniobra pa tene e pueblo den e mes un estado aki kaminda e ta wordu
domina i oprimi i ta infelis. Pues nos ta roga boso, pa komprende ku e asuntu
aki ta hopi serio i ta para riba ego personal o politika partidista i ta pa e
pueblo Boneriano den su totalidat.
Sperando ku boso lo refleha i boso konsenshi guia boso
direkshon kaminda hustisia i derecho di e pueblo Boneriano lo prevalese den
boso desishonan awe i padilanti ku lo ta determinante pa nos futuro i nos
destino.
Danki i bon
nochi.
See Also: